Ўзбекистон Республикаси Ички ишлар вазирлиги маданият саройида 25 октябрь — Ўзбекистон Республикаси Ички ишлар идоралари ходимлари куни муносабати билан ташкил қилинган тантанали тадбирда мукофотлар ўз эгаларига топширилди.\nТаъкидланганидек, юртимизда тинчлик ва осойишталикни сақлаш, умуман, барча жабҳада қўлга киритилаётган залворли ютуқлар замирида ички ишлар идоралари ходимларининг ҳам муносиб ҳиссаси бор. Бугунги кунда ушбу тизимни такомиллаштириш ҳамда соҳа ходимларини ҳар жиҳатдан қўллаб-қувватлашга катта эътибор қаратилаётгани бежиз эмас, албатта. Хусусан, ички ишлар идоралари фаолиятини янада ривожлантириш, моддий-техника базасини мустаҳкамлаш ва кадрларни танлаш, хизматни тўғри ташкил этиш билан боғлиқ қатор чора-тадбирлар ҳаётга изчил татбиқ этилмоқда. Бу борада давлатимиз раҳбарининг 2017 йил 10 апрелдаги “Ички ишлар органларининг фаолияти самарадорлигини тубдан ошириш, жамоат тартибини, фуқаролар ҳуқуқлари, эркинликлари ва қонуний манфаатларини ишончли ҳимоя қилишни таъминлашда уларнинг масъулиятини кучайтириш чора-тадбирлари тўғрисида”ги Фармони муҳим ўрин тутаяпти.\nУшбу ҳужжат ижроси доирасида профилактика, тезкор-қидирув, тергов, йўл ҳаракати хавфсизлиги, ёнғин хавфсизлиги, қўриқлаш, патруль-пост хизматлари, алоҳида вазифаларни бажарувчи сафарбарлик отрядлари янгича қиёфада ташкил этилди. Соҳа ходимларини жаҳон андозаларига мос алоқа, техника ҳамда замонавий ахборот-коммуникация воситалари билан таъминлаш чоралари кўрилди. Ички ишлар вазирлиги академияси, Ёнғин хавфсизлиги институтига ҳар жиҳатдан етук ёшлар қабул қилиниб, уларнинг замон талаблари асосида таълим олиш имкониятлари кенгайтирилди.\nПрофилактика куни муносабати билан кўрилаётган чора-тадбирлар ҳам ўз самарасини бераётгани анжуман қатнашчилари томонидан алоҳида айтиб ўтилди. Масалан, шу йилнинг ўтган даврида 1 минг 355 маҳаллада умуман жиноят содир этилмаган. Бунда, албатта, профилактика инспекторлари учун яратиб берилган қулай шарт-шароит ҳал қилувчи омил бўлаётир. Ҳозиргача 1 минг 551 нафар профилактика инспектори хизмат уйлари ва имтиёзли асосдаги автомашиналар билан таъминланди.\n— Юртимизда тизим ходимларига кўрсатилаётган эътибор ва рағбатнинг қиёси йўқ, — дейди “Мардлик” ордени соҳиби, Тошкент вилояти Ички ишлар бошқармаси Янгийўл тумани ёнғин хавфсизлиги бўлими ҳарбийлаштирилган ёнғин хавфсизлиги қисми бўлинма командири Аваз Баймирзаев. — Кўплаб сафдошларим қаторида менга берилган давлат мукофотини камтарона меҳнатимнинг юксак эътирофи, деб биламан. Бу, ўз навбатида, зиммамдаги масъулиятни янада оширади. Мамлакатимиз равнақи, халқимиз осуда ҳаёти йўлида бор куч ҳамда маҳоратимизни сафарбар этамиз.\nСанъаткорлар иштирокидаги концерт дастури байрам тадбирига янада кўтаринкилик бағишлади.\nМазкур рукндаги бошқа мақолалар: « Юрт ҳақидаги асарлар ватанпарварлик туйғусини янада кучайтиради\tНавқирон авлод учун улкан ғамхўрлик »


томонидан «Яхшилик албатта қайтади» шиори остида, «беғараз донорлик акцияси» ўтказилди. Фото: Сирдарё вилояти ИИБ матбуот хизмати Бу ... ва фидоий ходимлари фаол иштирок этиб, ихтиёрий равишда беғараз донорлик ишларини амалга оширишди. Фото: Сирдарё вилояти ИИБ матбуот ...\nталаб ва истакларга биноан Ўзбекистон «Адолат» СДП беғараз донорлик акциясини давом эттиради. Бу ҳақда партия матбуот хизмати хабар берди. 1 июнь – Халқаро болаларни ҳимоя қилиш куни муносабати билан 11 ... шаҳридаги Тошкент шаҳридаги Республика қон қуйиш марказида, беғараз донорлик акцияси ўтказилади. «Бор меҳримиз сенга, болажон» шиори остида ...\nUFC юлдузи Вандерлей Силва бош мия донорига айланди\nАгрессия, паришонхотирлик, тушкун кайфият, уйқусизлик — сабаби нимаданлигини билдим».\nУ «айфон»ли бўлиш учун битта буйрагини сотишга аҳд қилганида 17 ёшли соғлом йигитча эди. Ҳозир 25 ёшда ва ногирон...\n1 июнь — Халқаро болаларни ҳимоя қилиш куни муносабати билан беғараз донорлик акцияси ўтказилади. «Албатта, беғараз қон топшириш, бирор-бир ...


“Афина” - тўғридан-тўғри Гулнора эканини иддао қилмаса ҳам - ўз ихтиёрига қарши ушлаб турилганини ҳақида твитлар ёзди, ўзбек расмийлари ва “она”сига мурожаат қилиб, “қиз”ини кўришга изн беришни ўтиниб сўради.\nБу твитларга интернетда дарҳол муносабат билдирилди. Ўзбек ижтимоий медиа фойдаланувчилари -Гулноранинг ҳам тарафдорлари ва ҳам танқидчилари - нафақат Гулнора хуш кўрган Twıtter, балки Facebook гуруҳлари ва бошқа платформалар воситасида “Афина” билан баҳсга киришиб кетдилар.\nГарчанд баҳслар қизиган эса-да, кўплаб ахборот воситалари ёзиш услуби ва танлаган мавзулари, у нашр қилган ёзувлар ва фақат Гулнора ёки унинг яқинларигина билиши мумкин бўлган баъзи маълумотлар асосида “Афина”нинг ҳақиқий Гулнора Каримова деган хулосага келди.\nТошкентдан мустақил журналист Алексей Волосевич ўзининг Asia-Terra сайтида “Афина” твитларини батафсил ҳужжатлаштирди.\n"Asia-Terra" нашридан олинган\nДастлаб ўз қизи билан учрашиш “талаби” инобатга олингани учун “миннатдорчилик” билдирган ва руҳан ўзини тиклаб олган “Афина” бирданига президент вазифасини бажарувчи Мирзиёев ва Каримовнинг қолган оила аъзолари, айниқса, Каримовнинг кенжа қизи Лолага қарши тўғридан-тўғри ва шахсий ҳужумлар қилишга ўтди.\n9 октябрда эса “Афина” рус тилида қуйидаги битикни қолдирди ва твиттердаги ҳисобини ўчирди: “меҳмонлар келди, афтидан отишга олиб кетишаяпти.”\nОртидан бир неча кун давомида “Афина” аккаунти хомуш турди ва у беркитилгандек кўринди.\nБироқ, твиттердаги аккаунти беркитилгач “Афина”нинг ижтимоий медиа тармоқларда танилган қатор аккаунтлар ва мухолифат ахборот воситалари билан алоқа қила бошлаганини Озодлик аниқлашга муваффақ бўлди.\nЖумладан, “Афина” Озодликнинг Twitter аккаунтига 12 октябрда “ёрдам” сўрабмурожаат қилди ва Озодлик ҳамда бошқа ахборот воситаларидан унинг аккаунти ҳақида мақолалар ёзиш ва тайёрланган матнлар асосида хабарлар чоп этишни сўради.\nОзодлик билан Twitter воситасида бир неча соат давом этган бевосита ёзишмада, “Афина” ўзининг Гулнора Каримова эканини иддао қилди. Аммо, Гулнора Каримова таржимаи ҳолига оид оддий маълумотларни тасдиқлаш сўралганда, “Афина” кўп ҳолларда нотўғри жавоб берди ва Каримованинг хорижда яшаган манзиллари ҳақидаги атайлабдан берилган нотўғри маълумотни “тасдиқлади”. “Афина”, мисол учун, Каримованинг Технология Фасон Институти илмий унвонини Бостонда ва “ўқув курслари”ни Ҳарвардда олганини “тасдиқлади” (аслида Гулнора Каримова 2000 йилда Ҳарвардда Магистр унвонини олган, Фасон Институтида эса курсга қатнашган). Ундан сўралганда, юзер Фасон Институти “Потомак дарёсининг ғарбий қирғоғидаги” Массачусетс Технология Институти қошида барпо этилган коллеж бўлганини тасдиқлади. Хатоларга урғу бермасдан Озодлик “Афина”дан учта бармоғини кўтарган ҳолда ўзини суратга олиш билан шахсини сўнгги бор исботашни сўради. Жавобан “Афина” дафтар четини ушлаб турган бир аёлнинг тўрт бармоғи кўринган суратни йўллади. Ноутбукда Гулнора Каримова 2015 йилга қадар ўзининг Twitter аккаунтида қолдирган ёзувлари билан бир хил ёзувдаги шеър кўриниб турарди. Ундан бу “гўзал шеър” уникими деб сўралганда, “Афина” жавоб қайтарди:\n“Ҳа, раҳмат. Баланд фикрлайман,” дея Гулнора Каримованинг шеърларига қилган изоҳини яна такрорлади.\nАммо, Google қидируви “Афина”нинг Каримовага оид дея тақдим этган шеъри аслида Соня Матейко қаламига мансуб ва 2015 йилда HuffingtonPost блогида нашр этилган романсдан сўзма-сўз кўчирма эканини кўрсатди.\n“Афина” Мирзиёевнинг янги ҳукумати томонидан Гулнора Каримованинг ўғли Исломга қарши эҳтимолий фитна ҳақида жиддий иддаоларни Озодликдан нашр этишни сўради, аммо Озодлик жавобан унинг Гулнора Каримова эмаслигини исботлади.\n“Афина” ўзининг Гулнора Каримова эмаслигини тан олди.\n“Аммо у сизнинг ёрдамингизга муҳтож,” деб ёзди юзер ва ўзини энди Каримованинг қизи эканини исботлашга тушди.\n“Бу мен Имонман,” дея иддао қилди юзер рус тилида ва Имон Каримованинг бир неча йил муқаддам ижтимоий медиада тарқалган суратини юборди. Телефон орқали юборилган суратнинг эски экани айтилгач, юзер тўғридан-тўғри ёзишмаларга жавоб беришни тўхтатди.\nЎша куни кечга бориб юзер ижтимоий тармоқларда яна хабарлар тарқата бошлади ва ўзини очиқча Гулнора дейишга тушди, Гулнора Каримова таржимаи ҳолига оид маълумотни бера бошлади ва Озодлик билан бўлган хусусий суҳбатда йўл қўйган хатоларни эҳтиёткорлик билан тузатди.\nГарчанд ёлғон ортида турган юзернинг аниқ шахсни аниқ билиш имкони бўлмаса ҳам, охирги кунларда Twitter воситасида “Афина” билан тўғридан-тўғри мулоқот қилган унинг бошқа бир қатор суҳбатдошлари Озодликка аккаунтни бир неча киши фойдаланаётган бўлиши мумкин деган фикрни билдирди ва Ўзбекистон Миллий Хавфсизлик Хизмати асосий гумондорлар орасида эканини урғулади.\n“Афина” билан мулоқот қилган “AkhmadxonUSA,” номли аноним Twitter фаоли: “Бу СНБ лойиҳаси, холос. [Улар Каримова] тарафдорларини аниқлашмоқчи,” деб ёзди.\nТаниқли имом Обидхон Назаровнинг яқин издоши сифатида танилган Akhmadxon ҳақиқий Гулнора Каримова икки йил муқаддам корупция жанжалларига аралашган маҳали видеоконференция воситасида унга чиққани ва айнан “Афина” аккаунти орқали жамоатчилик билан мулоқот қилишга ёрдам беришни сўраганини тасдиқлади. Аммо “Афина” видеоконференция воситасида алоқа қилишдан бош тортди ва ҳақиқий Каримова билан келишиб олинган парольни “эслай олмайман” деб айтди.\n“Менинг тахминимча, кимдир провокатив ўйин қилаяпти. Охирги марта мен Афина билан гаплашганимда, у “биз инқилоб қилишимиз керак, биз ўз ҳақ-ҳуқуқимизни талаб қилишимиз керак, деган гапни такрорларди,” деди Akhmadxon Озодлик билан 12 октябрда бўлган суҳбат чоғида.\nЎзбекистондаги сиёсатни сатира қилиш билан танилган мухолифат веб сайт муҳаррири Озодлик билан микрофонсиз суҳбатда “Афина” у билан ҳам алоқа қилганини тасдиқлади.\nВеб сайт муҳарририга кўра, Афина уларга чоп қилиш учун Мирзиёев ҳукуматига қарши “компромат”га эга эканини айтган.\n“Афина” ўз ёзишмаларида Озодликдан инсон ҳуқуқлари вазиятига оид мақолалар чоп қилишни сўради. Улар орасида Гулнора Каримованинг ўғли Ислом бобоси Ислом Каримов томонидан “ҳақиқий ворис” сифатида тан олингани ҳақидаги иддаолар ҳам бор эди.\n“Афина” аккаунти ва Ўзбекистон хавфсизлик хизматларини тўғридан-тўғри боғлаш мумкин бўлмаса-да, авторитар давлатлардаги ижтимоий медиа билимдонлари узоқ пайтдан буён бир фикрга алоҳида урғу беришади:\nЯнги технологиялар эркин бўлмаган жамиятларда фуқаролар учун фойдали кўрилса ҳам, ҳукуматлар улардан ўз фуқароларини кузатиш ва тизгинда ушлаб туриш мақсадида самарали фойдаланиши мумкин.\nНоа Такер ва Азиз Нур


Ўзбекистон - Иордания учрашувини стадионда кўрмоқчи бўлган мухлислар диққатига! / CHAMPIONAT.asia\n11:03ЛегионерУз. Отабек Шукуровнинг қадами “Шаржа”га ёқди. Рашидовга-чи, “Ал-Жазира” ёқяптими? 0 11:01Карикатура: Санчес "Сити"ни эмас, "Юнайтед"ни танлади 3 11:00ПСЖ ҳужумчиси Франция чемпионатида декабрнинг энг яхши футболчиси деб топилди 1 11:00Спортчилар ижтимоий тармоқларда 0 10:53Расман: Жаҳон чемпионати кубоги 6 февраль куни Тошкентга келади 11 10:33Иван Нагаев Қозоғистон клубига ўтди 13 10:21Olamsport: Маҳмуд Мурадовнинг навбатдаги жанг санаси маълум, Жокович ютқазди ва бошқа хабарлар 0 09:48“Арсенал” Мхитарян ва Обамеянг ёрдамида Ўзилни жамоада сақлаб қолмоқчи 8 09:30“Челси” Марко Арнаутовични сотиб олишга тайёр 10 09:25Алексис Санчес "Манчестер Юнайтед"да ҳар дақиқада қанча маош олади? 17 09:15Бир қадам қолди. Фред “Манчестер Сити”га ўтмоқда 3 09:05Анвар Бердиев “Нефтчи”да 26 09:00Иско Неймарни “Реал”га ўтишга кўндириши мумкин 18 08:50“Сўғдиёна”: "Бухоро" билан ўртоқлик ўйини бўлиб ўтади ва бошқа хабарлар… 4 08:40Илҳом Юнусов “Цементчи”га ўтади...ми? 6\nЎзбекистон - Иордания учрашувини стадионда кўрмоқчи бўлган мухлислар диққатига!\n10 сен 08:11\nБугун миллий терма жамоамизни муҳим ўйини бўлиб ўтади\nИорданияда бўлиб ўтган дастлабки учрашувда маҳаллий мухлислар ўзларини нақадар "мeҳмондўст" эканликларини майдонга отилган буюмлар, жарима зарбасини тепилаётганларида Мурод Зуҳуровга йўналтирилган лазер нурлари ва айниқса Ўзбекистон давлат мадҳияси янграётган вақтда ҳуштакбозликлари билан кўрсатиб қўйишди!\nБу қилмишлари учун ФИФА дан ўз "совғаларини олишади" албатта.\nАзиз футбол мухлислари ва футбол мухлислари клуби аъзолари барчангизни “Пахтакор” Марказий стадионига чорлаб қоламиз!\nЛекин биз ўзбекмиз ва бизнинг тарбия ва маданиятимиз дунё халқларини лол қолдирган!\nИорданияликлардан фарқли равишда бугунги ўйинда ўзбек мухлиси маданиятини ўз жамоамизни қўллаб-қувватлаш билан кўрсатиб қўяйлик! Асло улар қилган ишни қайтариб уларга тенглашмайлик!\nИложи борича стадионга терма жамоамиз каби оқ уст кийимда ташриф буюринг стадионда эса сизларни худди олдинги икки ўйинимиздаги каби сюрпризлар кутиб турибди.\nПФЛ клублари фан клуби аъзоларини эса эртага соат 16:00да “Пахтакор” Марказий стадионининг кичик майдони олдида кутиб қоламиз.\nБарча фан клублар аъзолари учун ўйинга кириш бeйжик орқали! Улар 10,11,12,13 ва 14-секторларга кириш ҳуқуқига эга бўладилар. Мухлислар клуби томонидан тақдим этилган бeйжиклар бўйича кириш “Пахтакор” стадионининг анҳор бўйи томонидан.\nБeйжиклар бўйича стадионга кириш соат 18:00да тўхтатилади.\nЎзбекистон терма жамоаси мухлислар клуби


Вадим Абрамов: Эртага бизга чиройли ўйиндан кўра натижа муҳимроқ - Offside.uz – Offside'да бўлинг, офсайдда қолманг!\nБизнинг биринчи ишимиз ғалаба қозониш. ", - деди Абрамов.\n"Очко йўқотишга ҳаққимиз йўқ. Олдимизга қўйилган мақсадга етишиш учун эртага фақат ғалаба қозонишимиз зарур. Футболда нима бўлишини олдиндан билиб бўлмайди. Термамизнинг мундиалга чиқишини сизлардан ҳам кўп мен истаётган бўлсам керак", - деди Аҳмедов.\n09/10, 17:40 0


Республикамиздаги 14 та мактабда таълимни бошқариш тизими жорий этилади\n31 Мая 2019 1764\nХалқ таълими вазирлиги, Япония халқаро ҳамкорлик агентлиги (JICA) ва Digital Knowledge Co. Ltd компанияси (Япония) таълимни бошқариш тизимини жорий этиш бўйича қўшма лойиҳага старт берди, деб хабар бермоқда вазирлик матбуот.\nБугун Халқ таълим вазирлиги, JICA ва Digital Knowledge Co. Ltd вакиллари мазкур лойиҳани амалга ошириш бўйича баённомани имзолади.\nНархи 1 млн. доллар бўлган мазкур лойиҳа давлат-хусусий шерикчилик шаклида амалга оширилади. Лойиҳа JICA томонидан ажратилган грант ҳисобига молиялаштирилади.\nDigital Knowledge Co. Ltd компанияси мутахассислари янги лойиҳани амалга оширишда иштирок этади. Жумладан, лойиҳа доирасида мамлакатимизнинг барча вилоятларида жойлашган 14 та пилот мактабларида таълимни бошқариш тизими жорий этилади. (ҳар бир вилоятда биттадан мактаб).\nЛойиҳа доирасида япониялик мутахассислар пилот мактаблари фаолияти ва ўқитиш методларини ўрганади. Ҳамкорликда амалга оширилган иш натижаларига кўра ўқитувчилар Ichishin Holdings Group, Meiko Network Japan, Gakusho ва бошқа Япониянинг етакчи компанияларининг ўқув дастурлари ва материаллари бўйича масофавий таълимдан ўтади. Мазкур дастур ва материаллар таржима қилиниши ва Ўзбекистон стандартларига мослаштирилиши ҳам режалаштирилган.\nКомпьютер тест тизимини маҳаллийлаштириш мазкур лойиҳанинг асосий қисмларидан бири бўлади. Маҳаллийлаштирилгандан сўнг мазкур тизим орқали пилот мактаблардаги ўкувчилар имтиҳондан ўтказилади, бу эса ўқувчиларнинг билим олиш даражасини аниқлашга кўмак беради.\nЛойиҳа доирасида япониялик мутахассислар нодавлат таълим муассасалари вакиллари учун ҳам таълим тизимини бошқаришнинг афзалликлари ва электрон ўқув материалларини яратиш бўйича бир қатор тадбирлар ташкил этишни режалаштирган.\nЛойиҳа бир йил давомида амалга оширилади. Ушбу ташаббус натижасига кўра лойиҳа иштирокчилари таълим тизимини бошқаришни такомиллаштириш бўйича каттароқ лойиҳани амалга оширишни ўрганиб чиқишлари мумкин.\n10 Июл 2020 2692\n4 Июл 2020 2679\n10 Июл 2020 2462\n9 Июл 2020 2256\n14 Июл 2020 2208\n8 Июл 2020 2072\n8 Июл 2020 2019\n6 Июл 2020 1968\n8 Июл 2020 1877\n6 Июл 2020 1765\n22 Июл 2020 1713\n20 Июл 2020 1630\n24 Июл 2020 1544\n24 Июл 2020 1285\n24 Июл 2020 1265\n24 Июл 2020 1119


Тошкент француз альянси ўз ишини бошлади\n11:46 / 04.06.2015\nТошкент француз альянси очилиши муносабати билан 3 июнь куни матбуот анжумани ўтказилди. Бу ҳақда "Газета.уз" нашри маълум қилган.\nФранциянинг Ўзбекистондаги элчиси Жак-Анри Эльснинг сўзларига кўра, Ўзбекистон Адлия вазирлиги томонидан нодавлат нотижорат ташкилоти сифатида рўйхатга олинган Тошкент француз альянси француз тилини ўқитиш бўйича фаолият олиб боради.\nАльянс раиси Шоазим Минаваровнинг таъкидлашича, тил ўрганишни уч ёшдан бошлаб кўплаб турли гуруҳларда ўтиш мумкин. Ёзги икки ойлик интенсив француз тили дарслари учун рўйхатга олиш 9 июндан 20 июнгача бўлиб ўтади. Бутун ўқув йили давомида эса уч ойлик сессиялар ташкил қилинади.\nТошкент француз альянси ижрочи директори Юлия Мрачковскаянинг сўзларига кўра, ёзги тезкор курсларнинг бир ойида ўқув йилидаги уч ойлик сессияни ўқиш имконияти бўлади. Шунингдек, болалар учун махсус дастур ҳам ташкил этилиши режалаштирилган.\nЎқиш якунида тингловчининг даражаси кўрсатилган сертификат берилади. Шунингдек, бу ерда Франция элчихонаси кўмагида француз тили бўйича сертификат ва дипломларни олиш учун расмий имтиҳонлар ўтказилади. Тошкент француз альянси 2014 йил ёзида ёпилган Тошкентдаги Француз институтининг собиқ биносида жойлашади.


Ишчи гуруҳ субсидия ажратилиши билан боғлиқ масалаларни ҳал қилди\n20.06.2020 Чоп этиш учун\nАввал хабар берганимиздек, Олий Мажлис Қонунчилик палатаси Спикери ўринбосари Улуғбек Иноятов бошчилигидаги парламент қуйи палатаси ишчи гуруҳи Самарқанд вилоятида камбағалликни қисқартириш, пандемия шароитида озиқ-овқат хавфсизлиги, бандликни таъминлаш ишларини бевосита жойларга чиқиб ўрганди. Айрим муаммоли масалалар ҳал этилиб, айримлари бўйича таклифлар олинди.\nХусусан, Иштихон туманида жойлашган "Чуқуркўл Балиғи" ишлаб чиқариш корхонасига балиқчилик, шоличилик, мева-сабзавотчилик йўналишида туман ҳокимлигининг қарорига асосан 22,78 ер майдони ажратилган, ишсиз фуқаролардан 48 нафарининг бандлигини таъминлаш мақсадида уларнинг ҳар бирига 0,47 га ер майдонлари ажратилган. Туман аҳоли бандлигига кўмаклашиш маркази томонидан 48 нафар фуқаронинг ҳар бири учун 2 млн. 230 минг сўмдан, Халқ банкидан жами 223 млн. сўм субсидия ажратилиши керак эди. Лекин банк томонидан ҳозирги кунгача маблағ ажратиш пайсалга солиб келинаётган экан. Ишчи гуруҳ ташаббуси билан бу масала ижобий ҳал этилди.\nТумандаги 2-секторда 16 та маҳалла фуқаролар йиғини мавжуд бўлиб, улардаги 10159 та хонадонда 13079 та оила истиқомат қиляпти. Шулардан 628 таси камбағал оила сифатида рўйхатга олинган. Мазкур оилалардаги 1041 нафар ишсиз фуқаронинг 507 нафари мавсумий, 23 нафари доимий ишга жойлаштирилган. “Оқтош токзори” кооперациясига бириктирилган 121 нафар фуқарога 120 гектар ер майдони ажратиб берилган.\nИшчи гуруҳ аъзолари ташаббуси билан туман аҳоли бандлигига кўмаклашиш маркази томонидан субсидия ажратилиши орқали 98 нафар фуқарога иссиқхона, 28 нафарига сув насоси, шунингдек, ҳомийлар ҳисобидан 30 та оилага 50 тадан, жами 1500 та парранда олиб берилиши таъминланди.\nОлиб борилаётган ишларда муаммоли вазиятлар ҳам учрамоқда. Хусусан, туман аҳоли бандлигига кўмаклашиш маркази “Оқтош токзори” кооперацияси аъзоларига шу мавсумда экилиши кўзда тутилган ер учун 2 млн. 230 минг сўмдан субсидия маблағлари ажратилмасдан қолмоқда. Пул бўлмаса, кооперациялар фаолиятини самарали ташкил этишни имкони йўқ. Шу боис маблағлар тўлиқ тўлаб берилиши зарур.\nШунингдек, ўрганишлар жараёнида камбағал оила вакиллари паррандачилик ва чорвачиликни имтиёзли банк кредити орқали йўлга қўйиш учун кредитни қайтариш бўйича тўлов қобилияти йўқлигини билдириб, рад қилишган. Бу каби муаммоли ҳолатларни бартараф этиш учун камбағал оила вакилларига субсидия маблағлари ҳисобидан парранда, чорва ва қуёнчилик учун йўналишларини ташкил қилиш мақсадга мувофиқ, деган таклиф берилди.\nИшчи гуруҳ аҳоли вакиллари билан суҳбатда бўлиб, уларни ўйлантираётган бошқа масалаларни ҳам яқиндан ўрганди. Мурожаатлар бўйича амалий ёрдам кўрсатиладиган бўлди.\nКўришлар сони: 260


Азиз Хайдаров БАА чемпионатида биринчи даврани қандай ўтказди?\n25 декабрь, 2016, 22:13\nАзиз Хайдаров 6 мавсумдан буён БААнинг "Аш Шабаб" жамоасида тўп сурмоқда. Ҳамюртимиз ушбу мавсумда чемпионатнинг биринчи даврасини қандай ўтказди? Қуйида бу саволга жавоб топишингиз мумкин.\nХайдаров биринчи даврадаги 13 ўйиннинг 12 тасида майдонга тушди. Ярим ҳимоячи ана шу баҳсларнинг 9 тасини асосий таркибда бошлаб, 3 тасида захирадан майдонга тушган. Футболчи 8 беллашувни тўлиқ 90 дақиқа ўтказган. Унинг майдондаги умумий дақиқалари сони 873 тани ташкил этади.\n31 ёшли ярим ҳимоячи охирги 4 мавсумда 3 тадан кам гол урмаётган эди. Бироқ ушбу мавсумда Азиз ҳозирча рақиблар посбонларини ранжита олганича йўқ.\nХайдаров 12 ўйиннинг 2 тасида сариқ карточка билан "сийланган". "Ал иттиҳод" билан меҳмондаги ўйиннинг 23 дақиқасида "7" рақам эгаси огоҳлантирилди. Иккинчи сариқ эса "Хатта"га қарши баҳснинг 66 дақиқасига тўғри келди.\n"Аш Шабаб" биринчи даврани 30 очко билан 7-поғонада якунлади.\nАзиз "Аш Шабаб"да 2011 йилдан буён БАА чемпионатида 112 учрашувда 13 та гол уриб, 23 та сариқ ва иккита қизил карточка олган. У кубок ўйинларида эса 19 ўйинда ўз ҳисобига 5 та гол ёздириб қўйиб, 3 марта огоҳлантирилган.\nШунингдек, футболчи Осиё Чемпионлар лигасида 13 баҳсда иштирок этиб, 2 бора сариқ карточка билан "сийланган".\nХайдаров умумий ҳисобда ушбу жамоа учун 144 учрашувда, 18 марта ўз номини таблога ёзидириб қўйиб, ҳакамлар томонидан 28 марта огоҳлантирилиб, 2 бора четлатилган.


БМТ: Шимолий Корея санкцияларни четлаб ўтиш учун ядро дастурини ишлаб чиқди\nШимолий Корея халқаро санкцияларни бузган ҳолда 2020 йил давомида ядровий ва баллистик ракета дастурини сақлаб қолди ва ривожлантирди. Мамлакат лойиҳаларини хакерлик ҳужумлари натижасида ўғирланган 300 миллион доллар билан молиялаштирди.\nБу ҳақда Реутерс томонидан танишиб чиқилган БМТнинг махфий ҳисоботида айтилган.\nҲисоботда айтилишича, Пхенян «бўлинадиган материаллар ишлаб чиқарган, ядровий иншоотларни сақлаб қолган ва баллистик ракета инфратузилмасини янгилаган», шу билан бирга ушбу дастурлар учун материаллар ва технологияларни чет элда қидиришда давом этмоқда, деб хабар беради Америка Овози.\nДавлат департаменти вакили маъмурият янги ёндашувни, шу жумладан иттифоқчилар билан «ҳар қандай дипломатиянинг босим ва имкониятларини» тўлиқ кўриб чиқишни режалаштираётганини айтди.\nШимолий Корея етакчиси Ким Чен Ин ва АҚШнинг собиқ президенти Доналд Трамп 2018 ва 2019 йилларда уч марта учрашган, аммо Пхеняннинг ядровий чиқиб кетиши ва Шимолий Кореянинг санкцияларни бекор қилиш талаблари бўйича муваффақиятга эриша олмаган. Ўтган йили Шимолий Корея янги ўрта ва қисқа масофали баллистик ракеталар ва қитъалараро баллистик ракеталарни намойиш этди.\nБМТ ҳисоботида айтилишича, БМТнинг номаълум аъзоси бўлган давлат Шимолий Кореянинг ракеталарини «ядро қурилмаси» узоқ, ўрта ва қисқа масофага учадиган баллистик ракеталарга жойлаштирилиши эҳтимоли юқори деб ҳисобламоқда. «Бироқ, аъзо давлат КХДР атмосферага кириш натижасида ҳосил бўладиган иссиқликка бардошли баллистик ракеталарни ишлаб чиқарганига амин эмаслигини айтди», дейилади хабарда.\n2020 йилда ядровий ва баллистик ракета синовлари ўтказилмаган бўлсада, Пхенян «янги баллистик ракета жанговар каллакларини синовдан ўтказиш ва ишлаб чиқаришга ҳамда тактик ядро қуролларини ишлаб чиқаришга тайёрлигини эълон қилди».\nШимолий Кореянинг Ню-Ёркдаги БМТ ваколатхонаси ҳисоботга изоҳ бериш талабига дарҳол жавоб бермади.\n2018 йилда Шимолий Корея ядро синовларини тугатишга содиқлигини намойиш қиляпмиз деб, ўзининг асосий Пунгҳери ядро полигонидаги туннелларни портлатди. Бироқ, номаълум аъзо давлат БМТ кузатувчиларига ушбу объектда ҳали ҳам ишчилар борлигини айтди, бу объект тарк этилмаганлигини кўрсатмоқда.\nШимолий Корея ва Эрон узоқ масофаларга мўлжалланган ракеталарни ишлаб чиқиш лойиҳалари, шу жумладан муҳим қисмларини ўтказиш бўйича ҳамкорликни қайта тикладилар, дейишди БМТ кузатувчилари. Уларнинг сўзларига кўра, сўнгги етказиб бериш ўтган йили бўлиб ўтган.


Пахта яккаҳокимлиги Ўзбекистонни хароб қилади\n01 март 2021, Тошкент вақти: 12:23\nДунёда бўҳронларнинг олдини олиш билан шуғулланувчи Халқаро инқироз гуруҳи Ўзбекистондаги пахта яккаҳокимлиги қишлоқ хўжалигининг бошқа тармоқлари ривожланишига тўсиқ бўлаётгани ҳақида огоҳлантирди.\nХалқаро инқироз гуруҳининг (International Crisis Group) яқинда эълон қилинган ҳисоботида ёзилишича, Ўзбекистондаги пахта иқтисодиёти мажбурий меҳнатга асосланган. Пахта етиштириш узоқ муддат Ўзбекистонда ва унга қўшни бўлган давлатларда қишлоқ хўжалигининг бошқа тармоқлари ривожига йўл бермай келяпти. Пахта яккаҳокимлиги бундан ҳам оғир муаммоларни келтириб чиқариши мумкин.\nҲисобот маърузачиси Майкл Ҳолл олиб борган тадқиқотлар шуни кўрсатдики, минглаб мактаб ўқувчилари ва талабалар жуда кам иш ҳақи олган ҳолда пахта парвариши ва теримига мажбуран жалб этилади. Пахтазорларни суғоришга жуда катта миқдорда сув сарфланиши жиддий экологик муаммоларни келтириб чиқаради.\n“Бу уч мамлакат - Ўзбекистон, Туркманистон ва Тожикистон ҳукуматлари ҳозир ҳам қишлоқ хўжалик ишларига қаттиқ жалб қилинган. Юқоридан қоғозда ҳеч қандай кўрсатмалар берилмасада, аслида бу ҳукуматлар фермерларга пахта етиштиришни мажбурият қилиб қўйган. Бу ҳолат сиёсат ва сиёсий назорат масаласига айланиб қолган”, - деб ёзади ўз маърузасида М.Ҳолл.\nЎзбекистон аграр мамлакат экани, катта-катта майдонларда пахта экилиши, уни парваришлаш ва йиғиштириб олишда мажбурий меҳнатдан фойдаланилиши бугун кўпчиликка сир эмас. Мамлакатдаги пахта яккаҳокимлиги билан боғлиқ муаммолар маҳаллий жамоатчиликни ҳам ташвишга солиб келяпти.\nҚишлоқ хўжалиги фанлари номзоди Қурбон Розиқовнинг сўзларига қараганда, Ўзбекистон собиқ иттифоқ даврида пахта хомашёси етказиб берувчи республикага айланган. Натижада ерларга шунчалик кўп кимёвий ўғитлар солинганки, бугунги кунга келиб, ер хароб аҳволга келиб қолган. Ҳозир ердаги заҳарли кимёвий моддалар қолдиғи бир квадрат километр майдонга 72 килограммга тўғри келади. АҚШда бу кўрсаткич 1 килограмм, Россияда эса 4 килограммни ташкил этади. Шунга қарамай, Ўзбекистонда пахта яккаҳокимлигига чек қўйилаётгани йўқ. Фермерларга эркинлик берилмаётир. Улар ҳукумат берган режа бўйича пахта етиштиришга мажбур бўляпти.\nЎзбекистон пахта толаси экспорт қиладиган давлатлар орасида жаҳонда бешинчи, Марказий Осиёда эса биринчи ўринда туради.\nЖаҳон банки маълумотларига кўра, Ўзбекистон 2003 йилда 883 миллион долларлик пахта толаси экспорт қилган. М.Ҳоллнинг фикрича, фақат пахта сотиш эвазига аҳолининг бошқа эҳтиёжларини қондиришга уриниш самарасиздир.\n“Зарбдор” нодавлат нотижорат ташкилоти Тошкент вилояти фермерлари манфаатини ҳимоя қилиш билан шуғулланади. Ташкилот раҳбари Абдураҳмон Ҳосиловнинг “Озодлик” мухбирига айтишича, ҳозир Ўзбекистонда нафақат пахта, бошқа экинлар етиштиришда ҳам мажбурийлаш сиёсати мавжуд.\nМутахассисларнинг эътирофича, деҳқон пахта етиштиришдан яхшигина даромад олиши мумкин. Фақат унга ҳосилни эркин сотишга имкон берилса бас. Ўшанда деҳқон ернинг аҳволига ҳам етарли эътибор қаратади.\nҚ.Розиқовнинг таъкидлашича, Ўзбекистонда илмий асосланган алмашлаб экиш жорий этилмас экан, келажакда ҳосилдорлик ошмайди. Тупроқнинг унумдорлиги эса пасайиб кетаверади.


Лотин Америкаси коронавируснинг янги ўчоғига айланмоқда - Халқ сўзи\nЛотин Америкаси коронавируснинг янги ўчоғига айланмоқда\n21:58 23 Май 2020 Дунё\nЕвропа, Осиё ва АҚШда коронавирус пандемиясининг тарқалиши аста-секин камайиб бораётган пайтда Лотин Америкаси COVID-19 нинг янги ўчоғига айланди.\nБу қитъанинг бир қанча мамлакатларида коронавирус тобора авж олмоқда ва кунлик ўлим ҳолатлари ҳамда янги касалланганлар рекорд даражада кўпаймоқда. Коронавирус Лотин Америкасининг катта шаҳарларидан тортиб Амазония чангалзорларигача етиб борди.\nБу ҳафтада Лотин Америкасининг икки энг йирик давлатлари- Мексика ва Бразилияда деярли ҳар куни касалланганлар ва ўлганларнинг сони бўйича рекорд янгиланиб турди. Натижада, бу давлатлар президентларига бўлган танқидлар кучайиб бормоқда. Улар иқтисодий зарарни камайтириш мақсадида карантин чекловларини кечроқ жорий қилганликда айбланмоқда.\nЖон Ҳопкинс университети маълумотларида айтилишича, 22 майда Бразилияда коронавирус билан боғлиқ ўлимлар 21 мингдан ошди. Аммо экспертлар вирус қурбонлари бундан ҳам кўп эканлигини таъкидлашмоқда.\nМутахассисларнинг фикрига кўра, Лотин Америкаси бўйлаб коронавирус қурбонларининг ўсиб бориши бу қитъадаги ҳукуматларнинг қонунларни амалга оширишдаги камчиликларини кўрсатмоқда.\nБу ерда миллионлаб одамлар норасмий жойларда ишлашади.Полиция етарлича кучга эга эмас ёки улар орасида коррупция авж олган ва улар карантин чекловларининг амалга оширилишини таъминлай олишмайди.\nАммо Перу, Чили ва Эквадор давлатларида ҳам касалланганлар ортиб борса-да, бу ердаги касалхоналар тўлиб-тошмади. Чунки бу мамлакатлар ҳукуматлари карантин чекловларини анча эрта жорий қилишганди.


"Яқинларим мени янги исмим билан чақиришади" - Darakchi\nШОУ-БИЗНЕС 02.08.2019, 14:47\nТеглар: Фото, Нилуфар Усмонова\nНилуфар Усмонова исмини ўзгартирганидан хабарингиз бор. У “Даракчи” газетаси журналисти Алия Сулайманова билан суҳбатда айнан мана шу мавзуга яна тўхталиб ўтди.\n— Ўзингиз яхши биласиз, Пайғамбаримизнинг аёлларини исми Оиша. Нилуфар эса шунчаки гулнинг номи. Мен эса ўзимга кўпроқ маъно ва хислатга эга исм қўйишни истадим. Аиша, деб чақиришса менга жуда ёқади. Яна бир маълумотни айтиб ўтмоқчиман, исмимни ўзгартирганимга анча бўлди. У пайт қизларим туғилмаган эди. Агар улар бўлганида албатта, ўзимга эмас, уларнинг бирига Аиша исмини қўйярдим.\n— Демак, Нилуфар энди таҳаллус...\n— Тўғри, лекин ҳозирча ҳужжатларимни ўзгартирганим йўқ. Бундан ташқари, одамлар ҳам мени Нилуфар, деб чақиришга одатланишган, уларни ҳам қийнаб қўйиш ниятим йўқ. Аммо яқинларим янги исмим билан менга мурожаат этишмоқда.


«Уруш худоси» номли бу янги смартфонни Redmi раҳбари қўлидан қўя олмаяпти! - Terabayt.Uz\nRedmi бренди ўзининг геймерларга мўлжалланган биринчи смартфонини тақдим этишини ўтган ойдаёқ айтган эди. Куни кеча эса унинг намойиш вақтини ҳамда кейин бошқа ўйинбоп қурилмалар ҳам чиқаришини расман эълон қилди.\nЎҚИНГ: Xiaomi тан олишга мажбур бўлди: Redmi’нинг янги смартфонларида «ишкал» бор!\nМазкур ўйинбоп телефон аллақачон Xiaomi Group China президенти ҳамда Redmi бренди бош менежери Лу Вейбинг (Lu Weibing) қўлига етиб келган. Weibo ижтимоий тармоғида у айни шу смартфондан биринчи хабарни ёзган ва: «Мен уни қўлимдан қўя олмаяпман», дея қўшимча қилган.\nОлдинроқ сизиб чиққан маълумотларга кўра, Redmi’нинг илк геймерофонига MediaTek компанияси шу йилнинг январида намойиш қилган флагмани – саккиз ядроли Dimensity 1200 русумли 5G-процессори ўрнатилмоқда. Хитойнинг сертификация платформалари – TENAA ҳамда 3C маълумотлар базаларида куни кеча худди шу чипли янги Xiaomi смартфони пайдо бўлган.\nМанбаларга кўра, бу айнан ўша – Redmi брендининг ўйинларга мосланган биринчи смартфони бўлади. Унинг кодли номи Ares бўлиб, бу сўз қадимги юнон мифологиясидаги уруш маъбудининг исмидир. Регуляторлар маълумотлар базаларидаги қайдлардан маълум бўлишича, унинг квадрокамерасида асосий сенсор сифатида 64 мегапикселлик Sony IMX686 датчиги қўлланмоқда.\nАйни шу смартфоннинг M2104K10I рақамли Ҳиндистон варианти ҳам сертификациядан ўтган. Компания бу мамлакатда уни бошқа ном билан, Poco бренди остида тақдим этади.\n#MediaTek #Redmi #Smartfon #Xiaomi #android smartfon #Video o‘yinlar #Videoo‘yin #geymerlar #kuchli protsessor #mobil protsessor #mobil o‘yinlar #smartfonlar #o‘yin #o‘yinlar # 5G смартфон #ўйин смартфон #5G-смартфони #MediaTek Dimensity 1200


Хўжалик юритувчи субъектлар ўртасидаги шартномаларни рўйхатга олиш жорий этилмоқда | BUXGALTER.UZ\nШу кунларда ДСҚ солиқ тўловчиларнинг шахсий кабинетларида янги сервис - хўжалик юритувчи субъектлар ўртасида тузилган шартномаларни электрон рўйхатга олиш ишга туширилади. Buxgalter.uz илтимосига биноан ДСҚ Стратегик ривожлантириш бошқармаси бошлиғи Нодиржон АҲМАДЖОНОВ ва ДСҚ ҳузуридаги «Янги технологиялар» ИАМ идентификация воситалари билан маҳсулотлар маркировкасини жорий этиш бўлими бошлиғи Жавоҳир ИСМОИЛОВ янгилик тўғрисида батафсил гапириб беришди:\n- Шартномаларни рўйхатга олиш ихтиёрий бўлади. Олдиндан айтаманки, тадбиркорлар учун қулайлик яратиш ва ЭҲА имкониятларини кенгайтириш учун – биз халқаро тажриба асосида уларни электрон шаклда шакллантириш ва тузиш имконини берадиган тизимни жорий этиш масаласини ишлаб чиқишимиз лозим бўлади. Янги тизим ёрдамида улар ўз офислари, ўз шаҳарларида қолган ҳолда, реал вақт режимида контрактларни расмийлаштиришлари мумкин бўлади.\nШартномаларни электрон рўйхатга олиш сервиси шартномалар ҳисобини соддалаштиради ва тизимлаштиради. Ҳужжатни ва у бўйича муҳим ахборотларни топиш жуда содда бўлади.\nШунингдек, бир муддатдан кейин шартнома тўғрисидаги маълумотларни электрон ҳисобварақ-фактураларга киритиш жараёнини автоматлаштирадиган сервис ишга туширилади. Бу ҳам ишни соддалаштириши ва ЭҲФни шакллантиришда хатоларни қисқартириши керак.\nШартномаларни электрон рўйхатга олиш сервиси яқин 2-3 кунда тўлиқ ишлашни бошлайди, бу ҳақда ДСҚнинг сайти ва ижтимоий тармоқлардаги аккаунтларида хабар берилади. Бироздан кейин олинган тажрибани инобатга олган ҳолда сервис ишини регламентлайдиган НҲҲ тасдиқланади.\n– Ҳар бир рўйхатга олинган шартномага тизим томонидан контрактнинг электрон идентификаторлари – рақами ва QR-коди берилади. Солиқ тўловчининг шахсий кабинетида тузилган шартномаларнинг электрон реестри шакллантирилади.\nРақами ёки QR-коди бўйича шартнома маълумотларидан фойдаланиш имкониятига эга бўлиш мумкин. Маълумотлардан ҳам my.soliq.uz да, ҳам мобиль иловада фойдаланиш мумкин.\nШартномани рўйхатга олиш учун солиқ тўловчининг шахсий кабинетида хизматлар рўйхатида “Шартномаларни электрон рўйхатга олиш” модулини танлаш ва очилган шаклни тўлдириш зарур бўлади.\nШаклда қуйидагилар кўрсатилади:\nуни тузиш санаси;\nтарафлар реквизитлари (СТИР, компаниянинг номи, манзили, банк номи, счёт рақами ва ИФУТ коди. Барча ушбу маълумотлар ташкилот СТИРи киритилгандан сўнг, автоматик тарзда тўлдирилади);\nконтракт номи, коди, штрих коди, ўлчов бирлиги, нархи, акциз суммаси, ҚҚС суммаси, умумий суммаси.\nСолиқ тўловчининг шахсий кабинетида шартномаларнинг электрон реестрида Божхона қўмитасининг тизимларида, махсус алмашиш платформасида ва мамлакатимизда ишлаётган бошқа тизимларда рўйхатга олинган шартномалар ҳам автоматик тарзда акс эттирилади.\nЗарурат бўлганда тадбиркорлар электрон реестрнинг маълумотларига тузатишлар киритишлари мумкин бўлади.\nШартномаларнинг электрон реестридан маълумотлар ЭҲФни шакллантиришда автоматик тарзда қўлланилиши учун шартнома кучга кирган пайтдан эътиборан 10 кун давомида ёки ЭҲФ тақдим этилгунга қадар рўйхатга олинган бўлиши керак. Ушбу қоидага шартномаларни электрон рўйхатга олиш тизими электрон ҳисобварақ-фактуралар тизими билан интеграция қилингандан кейин риоя қилиш лозим бўлади.\nБарча тизимдан фойдаланувчилардан тизим ишидаги носозликлар ҳақида хабар беришларини ва уни такомиллаштириш юзасидан таклифларни Давлат солиқ қўмитасига ёки «Янги технологиялар» ИАМга юборишларини сўраймиз.\nҚҚС: Ўзбекистонда рўйхатга олинмаган юридик шахсга хизматлар\nДиққат! Истисно тартибида 2021 йил 29-30 апрелда тақдим этиладиган ЭҲФ бўйича ДСҚнинг “қизғин” жавоблари\nҚҚСнинг янги шакли – энди ҳам ойлик, ҳам чораклик


Огоҳлик ва ҳушёрлик – давр талаби: жирканч иллат – Alhidoya.uz\nБугунги кунда экстремизм, ақидапарастлик ва одам савдоси жиноятлари дунё ҳамжамиятини жиддий ташвишга солмокда. Зеро, ислом дини насаби, ирқи, бойлиги ва жамиятда тутган ўрнидан қатъи назар, барча инсонларга тенглик, ҳурликни кафолатлаган диндир. Унинг таълимоти инсонларни тўла-тўкис озод, ҳур бўлишга, факат Аллоҳ таолога бандалик қилишга чорлайди. Кишиларни хўрлашдан, қул қилишдан қайтаради.\nAммо инсонлигини унутган, нафси ортидан чопган баъзи бадбахт кимсалар инсонларга берилган илоҳий тортиқни оëқости қилиб, одамларга хорижда мўмай пул эвазига яхши иш топиб бериш, ваъдаси билан одамларни алдаб, пуллаб юбориш ҳолатлари учраб тургани ачинарли ҳолдир. Бу ҳол нафақат ана шу балога гирифтор бўлган бечораҳолларнинг яқинларини, балки кўплаб давлатларни ташвишга солмокда.\nЭкстремизм, ақидапарастлик ва одам савдоси, содда қилиб айтганда, уюшган, йирик жиноятчиликдир. Одам савдоси билан боғлиқ салбий оқибатларни чуқур англаган ҳолда, унга қарши курашиш, олдини олиш бўйича жиддий чоралар кўрилмокда. Хусусан, бу борада мамлакатимизда амалга оширилаётган ишлар жаҳон ҳамжамиятининг хақли эътирофига сазовор бўлмоқда. Мамлакатимиз парламенти «Одам савдосига қарши курашиш тўғрисида»ги қонунни қабул қилди. Шунингдек, президентимизнинг «Одам савдосига қарши курашиш самарадорлигини ошириш чора тадбирлари тўғрисида»ги қарори эълон қилинди. Экстремизм, ақидапарастлик ва одам савдоси ҳаммани ташвишга солиб турган бир вақтда, биз ёшлар ўртасида ушбу иллатларнинг хавфи ва оқибатлари ҳақида тушунтириш ишларини олиб боришимиз муҳимдир.\nДунёнинг турли минтақаларида содир бўлаётган бундай ғалаёнлар фитналарнинг ортида кандай ғаразли кучлар турганлигини, қонли тўқнашувлар қайси юртда бўлмасин, ислом таълимотига бутунлай зид эканини ҳар биримиз англаб етмоғимиз лозим. Экстремизм, ақидапарастлик ва одам савдоси каби балолар бир мамлакат ёки минтақа доирасида чегараланиб қолмайди. У вақтида бартараф этилмаса, тобора кучайиб, бошқа мамлакат ва минтақаларга ҳам ёйилиши мумкин.\nЯқин Шарқдаги ур-йиқитлар кеча пайдо бўлгани йўқ, балки асрлар давомида илдиз отиб ётганини, бунинг асосий сабаби турли бузғунчи оқимлар ўртасидаги низо ва қарама-қаршиликлар ҳамда четдаги разил кучларнинг фитнаси эканини англаб етмоғимиз даркор.\nАфсуски, кейинги вақтларда экстремизм, ақидапарастлик ва одам савдоси ҳар хил кўринишларда намоён бўлаётгани кузатилмоқда. Жумладан, содда одамларни чет элда ишлаш баҳонасида хорижга олиб чиқиб, у ерда қийин шароитларда ишлатиб, кам маош бериш ёки умуман бермаслик, ҳужжатларини олиб қўйиб, мажбурлаб ишлатиш ҳоллари кўпайиб кетди. Албатта, бундай ҳолатларга қарши виждонан курашиш ҳар бир иймонли инсоннинг вазифасидир. Айрим виждонсиз кимсалар одамларнинг соддалиги, ҳақ-ҳуқуқини билмаслигидан фойдаланган ҳолда, ўзларининг ғаразли мақсадларини амалга оширмокда. Ҳар бир шахс инсон шаънига доғ бўлиб тушаётган бу иллатни батамом тугатишга муносиб ҳисса кўшиши лозим.\nЭкстремизм, ақидапарастлик ва одам савдоси каби ношаръий ва ноқонуний ишлардан сақланиш, ёшларимизни турли зарарли таъсирлардан асраш бизнинг ҳам диний, ҳам фуқаролик бурчимиздир.\nОлтиариқ тумани “Бирлашган” масжиди имом-хатиби\nКалит сўзлар: давр талабижирканч иллатОгоҳликҳушёрлик\nАллоҳдан нимани сўраймиз?


Рўзи ака баҳтли инсон. У СССРнинг парчаланиши, большевизмнинг мағлуб бўлиши, Туркистон тупроқларнинг руслардан озод бўлишини орзу қилди ва бу орзусига эришди.\nЭътиборингизга Eltuz.com бундан роппа-роса бир йил аввал чоп этган Мавлон Шукурзоданинг таъзия мақоласини ҳавола этамиз.\nМурод Жўраев: «Ҳокимларни халқнинг ўзи сайласин»\nEltuz.com Документ рукни остида тарихий ҳужжатларни тақдим этишда давом этади. Қўлимизга тушган 1992 йилга мансуб «Эрк» газетаси парчасида, ўша ...\nҚорбобонинг ўзбек болаларига совғаси\nЭлектр энергияси танқислиги муаммоси Ўзбекистонда 2019 йил арафасида ҳам долзарблигича қолди. Рассом Думҳам Eltuz.com


Ҳукмдорга қарши бориш – гуноҳи аъзим! « Ўзбекистон Халқ Ҳаракати\nПланета миршаби билан муносабат\nҲукмдорга қарши бориш – гуноҳи аъзим!\n05 Haziran 2018 - 7:00 'да юкланди ва 1412 марта ўқилди.\nБуни Ўзбекистондаги икки нафар дин уламоси ўзининг фейсбукдаги саҳифаларида шахсан эълон қилдилар. Бу олимларнинг бири – Ҳамидуллоҳ Беруний, иккинчиси эса Ҳикматуллоҳ Иброҳимдир.\nҲамидуллоҳ Беруний ҳужрада таълим олганлардан. Маълумки, Туркистон халқлари қадимда ҳужрада ўқиган, ҳужрада ҳарф таниган. Бу ўзига хос бир тизим эди. Совет даврида ҳам ҳужралар яшаб қолди. Бугун Ўзбекистондаги забардаст дин олимларининг барчаси ҳужрада тиллари чиққан, этлари қотган. Ҳикматуллоҳ ҳам худди шундай.\nПрезидент Каримов совет тузумини ҳам доғда қолдирди – Республикада битта ҳам ҳужрани қолдирмади. Ҳаммасини ёптирди. Ҳужрада ўқийдиганларни террорист деб эълон қилди. Қизиқ, ота-боболаримиз қип-қизил террорист бўлишган экан!\nҲужрада таълим олган Ҳамидуллоҳ ва Ҳикматуллоҳ – икки уламо бир бўлиб ҳужраларни ёптириб, дин ва диндорларни қатағон қилган ва қилаётган Каримовни дуо қилишга халқни даъват қилмоқдалар.\nБу икки олимнинг мақоласини таҳлил қилиш шарт эмас. Уларга бир-икки саволимиз бор – бунга мақола охирида тўхталамиз. Албатта, бу шерюрак алломалар саволларимизга сайтимиз орқали жавоб беришга журъат этадиларми, йўқми – вақт кўрсатади. Зотан, “адолати ва иймони бутун бўлган” муҳтарам президент ҳукумати, МХХ бунинг учун уларга қандай муомала қилишлари маълум: ёки сизларнинг Халқ ҳаракати билан алоқангиз борми дея сиқувга олади, ёки жавоб ёзинглар, кўриб қўйсин – сизлар эркин ва озодсизлар дейди, ёки одатдагидек сукут сақлашга жазм этадилар. Чунки сукут сақлаш – жонни сақлаш демакдир.\n2015 йил давомида Ўзбекистон ўзи учун қадрли бўлган кўплаб одамларни йўқотди. Шулар ичида энг машҳури, дунё миқёсида обрўга эга бўлган шахс – шайх Муҳаммад Содиқ Муҳаммад Юсуф эди. Унинг вафоти Ўзбекистонни ларзага солди. Аммо мамлакатнинг расмий матбуоти, ТВ ҳамда радио сассиз-садосиз бўлди.\nЖанозага 200.000 дан зиёд одам келди. Бу ҳақда расмийлар, ҳукумат жим турди. Кейин эса актёрлар Ўлмас Алихўжаев, Обид Юнусов ҳам ўтиб қолишди. Таниқли сухандон, Каримов режими учун сидқидилдан хизмат қилган, 1999 йилда 16 февраль воқеаларни биринчи бўлиб “шарҳлаб берган” Раҳматилла Мирзаев боқий дунёга рихлат этди.\nХалқаро миқёсда машҳур олим, тарихчи Гога Ҳидоятовни эса ўз онасининг қабрига дафн қилдилар. Чунки қабристондан унга жой топилмади – яъни улкан олим учун ўзбек ҳукумати қабристондан жой беришни тақиқлади.\nПрезидентнинг янги йил табригини ўқиб эшиттирган таниқли сухандон, Ўзбекистон Халқ артисти деган унвон олган Абдумўмин Ўтбосаров 2015 йилнинг 31 декабр куни юрак хуружи билан оламдан ўтди. У ҳамиша ҳукуматнинг расмий тадбирларида бошловчи сифатида хизмат қилган сухандон эди.\nБу ердаги муҳим нуқта – ўзбек телевидениеси бу йўқотишлар ҳақида сукут сақлаб турганидадир. Каримов ҳукумати ўзи учун хизмат қилганни ҳам, хизмат қилмаганни ҳам қадрламайди. Бутун мамлакат учун, керак бўлса, Каримов тузуми учун қуллик қилган одамлар вафотидан сўнг расмий телевидениеда бир оғиз бўлсин, эсланмади. Бу Каримовнинг “инсонпарварлик” ҳақидаги “принциплари”га қанчалик мос келар экан?!\nХулоса шуки, Каримов халқни ўзи айтганидек, тинч ушлаб туришни хоҳлайди. Одамлар фақат Каримов истаган, унинг тузуми хоҳлаган информация ва ғоялар билан яшашлари шарт. Бу ҳолатни қандайдир инсонларнинг ўлими ҳақидаги хабар билан бузиб қўйиш мумкин эмас.\nБу ерда эътиборга молик яна бир нуқта бор, яъни Каримов ва унинг тузуми қулаш арафасида эканлиги тасдиқланмоқда. Буни шу тузум эгалари тасдиқ этмоқдалар. Чунки улар шахсларнинг ўлими ҳақидаги хабардан ҳам чўчимоқдалар. Сабаби – бу хабар халқни бир қалқитиб қўйиши мумкин. Одамлар ҳар доим эшитаётган қўшиқларидан чалғийдилар.\n“Ия, нега ўлиб қопти? Нима? Абдумўмин ака бошлиқдан сўкиш эшитган эканми? Раҳматилла акани нега чавақлашибди? Шайх ҳазратлари нима сабабдан кутилмаганда ўтиб қолдилар? Тергов бўлар эканми?! Суриштирув олиб борилар эканми?!” – деган “бемаъни” саволлар одамлар онгида уйғониб қолиши аниқ. Бу эса Каримов ҳукумати учун ортиқча ғалва. Кейин бу одамларнинг ўлими сабаблари ҳақида халққа ҳисобот беришга кимнинг тоқати бор?! Шундоқ ҳам Андижонда қириб юборилган бир ярим минг одам ҳақида халқни алдашнинг ўзи бўлмади!\nМана шунинг учун Каримов ҳукумати Ўзбекистонга машҳур шахсларнинг вафоти ҳақида жим туришни маъқул кўришади. Эртага, вақт-соати етиб Ислом Абдуғаниевич ҳам “тап” этиб ўлиб қолса ҳам Ўзбекистон аҳли билмай қолса керак. Ўрнига кимдир ёлғондан ишлаб туради, охири-оқибат “муҳтарам юртбоши ўтиб қолувдилар, энди, шунақа бўп қолди, узр…” деб биттаси чиқиб айтар.\nЁшлик нима бўлганда ҳам яхши. Ўзбекистондаги ёшлар кўпинча жума намозига боришади. Аммо бугун расмий ташкилотлар ўз ходимларидан жума намозига бормаслик ҳақида тилхат ёздириб олди. Қайси ташкилот деб сўрашга ҳожат йўқ – Тошкентдаги барча расмий идораларда мана шундай бўлди.\nДин ишлари қўмитаси эса диний китоблар учун тасдиқ “муҳри” – голограмма беришни камайтирган. Таниқли уламоларни ошкора тақибга олган.\nХўш, шундай шароитда юқорида исмлари тилга олинган олимларни мақола ёзишга нима мажбурлади? Улар “виждон амри ила” бу мақолани ёздиларми? Ёки “акахонлар” буюртма қилишганми? Бир нима дейиш қийин. Чунки бу икки олимнинг илми жуда чуқур. Ўзбекистонда илмий доираларда ҳурматлари юқори. Эътиқодли мусулмонларга билиб-билмай туҳмат қилиб қўйиш гуноҳи аъзим.\nМақолалаларнинг матнидан кўриниб турибдики, улар ўз фикрларини оят ва ҳадислар, мужтаҳидларнинг ҳикматлари билан қатъйи тасдиқлашган. Аммо нишон нотўғри қўйилган. Ҳамма гап шунда. Нишон – Каримов ва унинг ҳукуматини мақташ, унинг даражасини одамлар кўзи учун ошириб кўрсатишдир. Чунки иккала мақоланинг руҳияти бир хил. Мақолаларда ҳукмдор фосиқ бўлса-да, уни ағдариш мумкин эмас дея очиқ айтилган. Унинг гуноҳга буюрмайдиган амрларини бажариш шартлиги урғуланган. Бунга мақолаларнинг матни билан танишиб чиқиб гувоҳ бўласиз.\nБизнинг дин илми бўйича олимлик даъвоимиз йўқ. Муҳтарам алломалар билан баҳсга киришмоқ фикридан ҳам йироқмиз. Чунки уларнинг илми чуқур эканига шубҳамиз йўқ. Авом халқ ҳамда дин илмида саёз бўлганлар улардан баъзи саволларга жавоб олишга ҳақлидирлар. Ана шу ҳуқуқдан келиб чиқиб мазкур мақолаларнинг икки муаллифига ҳам ушбу саволларни бермоқчимиз:\nСиз ўз мақолангизда, айнан Ҳамидуллоҳ Беруний жаноблари, Каримовни дуо қилиш билан уни тўғри йўлга солишни исташингизни баён қилгансиз. Бир томондан уни Қуръонни махлуқ деган муътазилалар халифасига қиёс қилганингиз бир қадар жасурлик намунасидир!\nСизлар мақолангизда акс эттирган ҳукмларнинг барчаси Қуръон ва ҳадис асосида сиёсий тизимни шакллантирган мамлакатлар учун хосдир. Бошқача бўлиши ҳам мумкин эмас. Чунки сизлар мисол тариқасида айтган Аҳмад ибн Ханбал, Имом Аъзам раҳимаҳумуллоҳларнинг даврларида ана шундай ҳолат ҳукм сурар эди. Давлат тизимида барча амрлар Қуръон ва ҳадисга суянилган ҳолда чиқарилар эди. Сўрамоқчи бўлган саволимиз шуки, Қуръон ва ҳадис ҳукмини ўзи учун асос қилиб олмаган ҳамда ислом дини учун ошкора қарши курашаётган ҳукумат, масалан, Ислом Каримов ва унинг ҳукуматига сиз мақолангизда акс эттирган ҳукмлар асосида бўйсуниш лозимми? Ўзбекистон ҳукумати тизимларида ишлайдиган юқори мартабали ҳукмдорларнинг бирортаси дин илмидан хабардор эмас, уларнинг деярли ҳаммаси динга ҳамда дин уламоларига менсимасдан муносабатда бўладилар. Буни Ўзбекистонда ҳамма яхши билади. Исбот талаб қилишга ҳожат йўқ. Уларнинг ўзлари дин қонунларини писанд қилмасалар, уларга қандай қилиб дин қонуни асосида итоат этиш мумкин?\nИккинчи саволимиз эса қуйидагичадир:\nБашарти, фосиқ, мунофиқ, ибодатсиз ҳукмдорга итоат этиш вожиб бўлса, унинг қандай йўл билан тахтга келганига диққат қилинадими, йўқми? Дейлик, ҳукмдор, масалан Ислом Каримов сайловларда қалбаки овозларни ўзи учун ташкиллаштириб ҳукуматни эгаллаб турган бўлса, унга бўйсуниш жоизми? У 90-йилларда ўзини ўзи подшоҳ деб эълон қилган. Уни халқ тасдиқламаган. Бу – факт. Мазкур факт учун исботлармиз етарли, алҳамдулиллаҳ.\nСиз ҳукмдор гуноҳга буюрмаса… дейсиз. Каримов сизни гуноҳга буюрмаётгандир, аммо бошқаларни буюрмоқда-ку. Мамлакатдаги минглаб, миллионлаб инсонлар намоз ўқий олмай, ибодатсиз юришга мажбур бўлишлари ортида Каримовнинг сиёсати тургани сизга маълум-ку. Энди қандай қилиб, сиз бу одамни гуноҳга буюрмаяпти дея оласиз?\nНаврўз, мустақиллик, конституция кунларида муфтий ҳамда Тошкент шаҳри бош имоми ҳам Каримовнинг байрамларида иштирок этишга мажбур бўладилар. Шунда нутқ айни шом намозига тўғри келганда бу икки уламо жим ўтирганларига бутун мамлакат гувоҳ бўлган. Ўлканинг энг нуфузли икки дин уламосини ҳам намозларини қазо қилишга мажбур қилган ҳукмдор ишини қандай баҳолайсиз?\nСиз рибонинг ҳаром эканлигини биздан яхшироқ биласиз.\nЎзбекистон банкларида фоиз эвазига кредит берилиши маълум. Бу – рибонинг очиқ тури. Тенг шериклик асосида ишлайдиган Ислом тараққиёти банки эса мамлактда ўзининг филиалига эга эмас. Рибо учун ошкора буйруқ бериб қўйган юртбошининг бу иши дини исломнинг қайси қоидасига сиғади? Шу ҳақда айтиб бера олмайсизми?\nСизлар халқни инқилобдан қайтаргансиз. Мамлакатда давлат тўнтариши қилиш мумкин эмас дегансиз.\nМайли, бу сизнинг гапингиз. Аммо тарих милодий 748 йилда ҳаддидан ошган Умавийларни Абу Муслим бошчилигидага исёнчилар тахтдан ағдариб ташлагани ҳақидаги ҳақиқатни унутмайди. Кейин тахтга Аббосийлар келгани ҳам барчага маълум.\nУмар розияллоҳу анҳу агар адашсам, нима қиласизлар дея саҳобаларга савол қилганларида сени қилич билан тузатиб қўямиз деганларини ҳам яхши биласиз. Бунга нисбатан Умар розияллоҳу анҳу шодлик ила жавоб берганларини ҳам ўқигансиз.\nЯна энг қизиғи, сиз ҳукмдорга насиҳат қилишни истасанг, четга олиб ўтиб насиҳат қил деган ўгитни келтиргансиз. Аммо ўз ҳукмдорингиз – Ислом Каримовнинг шахсан ўзига, уни бир четга олиб ўтиб насиҳат қилиб бўлмаслигини ҳаммадан ҳам яхши фаҳм этасиз.\nШуларни била туриб мазкур мақолани ёзганингиз ажабланарли.\nСизнинг илмингизга бўлган чуқур ҳурматимизни изҳор этган ҳолда саволларимизга жавобингизни кутиб қоламиз.\nYazıyı paylaş "Ҳукмдорга қарши бориш – гуноҳи аъзим!"\nАмударё хазинаси”нинг дунёни “сайр қилиш тарихи”\nИшсиз ва кучсиз каллада маънавият нима қилади…\nКаримов тансоқчиларининг собиқ раҳбари қамалди\nҚуйичирчиқ туманида пахта кластерига ўқувчилар кўмакчи…ми?\nГапирсанг сиёсатга қаршисан, “159” нақд\nЖой номларини ўзгартиришга халқдан бошқа кимсанинг ҳаққи йўқ\nКластернинг касофатига ким жавоб беради? Ёхуд бош вазирнинг кўзи қаерда?\nИбн Арабшоҳнинг Амир Темурга берган баҳоси\nМамлакат президенти бўлишни рад этган ёзувчи ёхуд Чингиз Айтматов қандай ота эди?


Қирғизистондан келган контрабандачилар чегарада отиб ўлдирилган\nЎзбекистон ва Қирғизистон чегарасида икки контрабандачи отиб ўлдирилган\n6 Aprel 12:01 Ҳодисалар\nдавлат чегара ЖАНГ КОНТРАБАНДА ЎҚ ОТИШ ЧЕГАРА чегарачи қирғиз ҚИРҒИЗИСТОН ҚУРОЛ\n5 апрел куни Қирғизистон-Ўзбекистон давлат чегарасида 20 минг долларлик юкни Ўзбекистонга олиб ўтмоқчи бўлган икки контрабандачи йўқ қилинди.\nҚирғизистон Миллий хавфсизлик давлат қўмитаси чегара хизмати маълумотларига кўра, Ахси туманидаги Дейрес қишлоғи яқинида бир неча қирғизистонлик қўшни давлат ҳудудига отда ноқонуний равишда юк олиб ўтмоқчи бўлган. Ўзбекистон чегарачилари давлат чегараси чизиғидан 500 метр масофада қоидабузарларни топиб, тўхташни талаб қилишган. Улар бўйсунмай, ушлаб қолмоқчи бўлганларида, жанжал бошлабди.\nЧегарачилар қурол ишлатган ва икки контрабандачини ўлим билан якунланган. Қолганлари Қирғизистон ҳудудида яширинишга муваффақ бўлган. Ҳалок бўлганлар Оқси тумани Дейрес қишлоғида яшовчи 38 ёшли О.Б.Т. ва 31 ёшли О.С.Т. Иккаласи ҳам Ўзбекистонда туғилган, бироқ 2012-йилда аввалги паспортларини сақлаб қолган ҳолда Қирғизистон фуқаролигини олган.\nЎзбекистон чегара хизмати маълумотларига кўра, мамлакатга олиб кирилаётган контрабанданинг нархи 20 минг доллардан ошган.\nҲозирда давлат чегарасининг қирғиз-ўзбек қисмида вазият барқарор. Икки давлат чегара вакиллари ўртасида учрашув бўлиб ўтди, ҳар бири воқеа юзасидан ўз текширувини ўтказишга қарор қилинди. Қирғизистон Республикаси Миллий хавфсизлик давлат қўмитаси чегара хизмати контрабанда юкларини олиб ўтиш билан шуғулланган шахсларни қидиришга киришди.\nКонтрабандачиларнинг жасадлари Қирғизистон ва Ўзбекистон чегара вакиллари ўртасидаги келишувга асосан 5 апрел куни кечқурун «Маданият-автойол» назорат-ўтказиш пункти орқали қирғиз томонига топширилган.\nБектемир туманида фирибгарлик факти қайд этилган\nНаманганда Lacetti ҳайдовчиси велосипедчини ўлдирди\nЎзбекистонлик киши рус полиция ҳодимларига ҳужум қилди\nФавқулодда вазиятлар вазирлиги: Сирдарёда 102 та уй сув остида қолди


14 август куни учун об-ҳаво маълумоти. Тошкентда ёмғир ёғиши мумкин\nТошкент шаҳри. Республика Гидрометеорология марказининг хабар беришича, 14 август куни пойтахтда ҳаво ўзгариб туради, куннинг иккинчи ярмида қисқа муддатли ёмғир ёғиши, момоқалдироқ бўлиши мумкин. Шамол ғарбдан 7-12 м/с тезликда эсади¸12-17 м/с гача кучайиши мумкин. Ҳарорат кечаси 18-20 даража, кундузи 25-27 даража иссиқ бўлади.\nҚорақалпоғистон Республикаси ва Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 13-18 даража илиқ, кундузи 23-28 даража иссиқ бўлади.\nБухоро ва Навоий вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 27-32 даража иссиқ бўлади.\nТошкент вилояти. Ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 25-30 даража иссиқ бўлади.\nСамарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 25-30 даража иссиқ бўлади.\nҚашқадарё ва Сурхондарё вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 18-23 даража, кундузи 29-34 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 27-32 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17 даража, кундузи 15-20 даража иссиқ бўлади.


ШОЛҒОМ – ДАРДГА ДАРМОН\nШолғомнинг шифобахш хосиятлари қадимдан маълум. Абу Али ибн Сино шолғомнинг ўртасини ўйиб, мум ва гулмой солиниб, қўрда кўмилгани билан тери касалликларини, совуқдан пайдо бґлган яра ва ёрилишларни даволаш мумкинлигини айтган. Қайнатиб пиширилган шолғомни кўкрак қафаси ва томоқни юмшатишда ишлатган. Шолғом гўшт билан қайнатиб истеъмол этилса, кишига мадор, кўзга фойда бериши ҳақида маълумотлар келтирган.\nХалқ табобати амалиётида шолғомдан ўпка, нафас йўли касалликларида, иситма баланд бўлганида, юрак безовталанишида фойдаланган. Унда сийдик ҳайдаш, жароҳатларни тузатиш, оғриқсизлантириш хусусиятлари ҳам бор. Шолғомнинг қайнатиб пиширилгани, шунингдек, унинг шарбати зиқнафас, кўксов касаллигида, изтиробли йўтал пайдо бўлганда, ўткир ларингитда, шамоллаш натижасида овоз йўқолганда, уйқусизликда ижобий натижа бериши қайд қилинган.\nМавжуд маълумотларда келтирилишича, шолғом шарбати шакар ёки асал билан бирга йўтал қолдирувчи омил ҳисобланади. Бунинг учун шакарли шолғом шарбатидан кунига уч-тўрт маҳал ош қошиқда ичиш лозим.\nУй шароитида шолғомдан дори тайёрлаш учун 2 ош қошиқ майдаланган шолғом устига бир стакан қайноқ сув солиб, 15 дақиқа давомида қайнатилади ва ундан чорак стакандан ичиб турилади. Бир стакан бундай қайнатма уйқу олдидан истеъмол қилинса, тинчлантирувчи дори сифатида таъсир кўрсатади. Қайнатма шарбати билан ғарғара қилинадиган бўлса, томоқ ва тиш оғриғига даво бўлади. Пиширилган шолғом бўтқасини яра ҳамда озорланган жойларга боғлаб қўйиладиган бўлса, дардини анчагина енгиллаштиради.


Новқатда ўқ узилди\nЎшлик ҳуқуқ ҳимоячилари ва адвокатлар ҳуқуқ-тартибот тузилмалари томонидан диндорларга нисбатан ноҳақ айбловлар кўпайиб бораётганини айтмоқдалар.\nҚирғизистон жанубида Ҳизбут-Таҳрирга қарши аёвсиз кураш бошлангани эълон қилингач¸ ҳуқуқ-тартибот тузилмалари радикал гуруҳларга аъзоликда гумонланганларни қўлга олиш жараёнида ўқ узишдан ҳам тоймаяптилар.\n8 апрел куни Қирғизистон Миллий хавфсизлик хизмати ходимлари Ўш вилоятининг Новқат туманида истиқомат қилувчи Козимжон Тўрақуловни Ҳизбут-Таҳрирга алоқадорликда гумон қилиб, уйида тинтув ўтказмоқчи бўлганлар. Бироқ тинтув кутилганидек натижа бермади.\n- Онам Сартов Азаматга (Козимжон Тўрақуловнинг уйида тинтув ўтказиш учун борган Миллий хавфсизлик хизмати ходимларидан бири - муаллиф) “уйимга киришингдан олдин сени кийимларингни текшириб кўраман”, деди. Уларда Ҳизбут -Таҳрирнинг китоблари, варақалари бор экан. Шундан сўнг у онамни туртиб юборди. Онам йиқилиб тушганидан сўнг у қочиб кетди, дейди Козимжон Тўрақулов.\nУнинг айтишича, шундан сўнг Миллий хавфсизлик хизмати ходимларидан бири уларга қарата ўқ узган.\n- Аввал онамга “отаман”, деб тахдид қилди. Отам онамни тўсиб туриб¸ “мени от”, деганидан сўнг, Азамат Сартов отамнинг боши устидан биринчи ўқни отди. Иккинчисини оёғининг остига отди. Сўнгра у ўз шериклари билан далага қочиб кетди.\nУкам ва қўни - қўшнилар уларнинг ортидан қувиб бордилар. Далада ҳам укамга “яқинлашсанг отаман”, деб яна бир марта ўқ узди, дейди Козимжон Тўрақулов.\nУндан “нега сизнинг уйингизда тинтув ўтказмоқчи бўлишди?” деб сўрадик.\n- 2008 йилнинг 1 октябрида Новқат шаҳрида содир бўлган тартибсизликларда иштирок этган, деган айблов билан менинг 23 ёшли жияним 19 йилга қамалиб кетди. Уни ҳеч қандай далил-исботсиз Ҳизбут - Таҳрирга алоқадорликда айблашди. Мен Бишкекка бориб, ҳақиқатни қарор топтиришга ҳаракат қилдим.\nПарламентга, Олий судга, Бош прокурорнинг ўринбосарига учрашдим. Бишкекка хақиқат излаб борганим учун мени Ҳизбут -Таҳрир етакчиси ёки Бин Ладиндай террорчи сифатида кўрсатмоқчи бўлишди, дейди Козимжон Тўрақулов.\nБиз ушбу ҳолат юзасидан маълумот олиш учун Ўшдаги Миллий хавфсизлик хизмати бошармасига сим қоқдик.\n- Мен ҳозир сизга ҳеч қандай маълумот бера олмайман. Раҳбарият билан гаплашишингиз керак. Сиз бошқармага келинг Шу ерда ким билан суҳбатлашишингиз мумкинлигини ҳал қиламиз, деди Миллий хавфсизлик бошқармаси ходими.\nБироқ бошқармага борганимизда, ўзини таништирмаган ходим бу ерда ҳеч ким йўқлигини айтди ва мухбирингизни қизиқтирган саволлар юзасидан маълумот беришдан бош тортди.\nЎз исмини айтишимиз ва овозини ёзиб олишимизни истамаган Қирғизистон ҳуқуқ-тартибот тузилмаларидаги раҳбарий лавозимлардан бирида ишловчи ишончли манбага кўра, Миллий хавфсизлик хизмати ходимлари Новқат туманида махсус амалиёт ўтказганлар.\nАмалиёт чоғида улар Ҳизбут - Таҳрирга алоқадорликда гумон қилинаётган фуқаро уйига тинтув ўтказиш учун кирганлар. Орган ходимлари тарафидан вилоят прокуратурасидан текширув ўтказиш учун расман берилган санкция кўрсатилишига қарамай, фуқаро ўз яқинлари билан Миллий хавфсизлик ходимларига таҳдид қилган. Шундан сўнг Миллий хавфсизлик хизмати ходимлари огоҳлантирувчи ўқ узишга мажбур бўлганлар.\n- Миллий хавфсизлик хизмати ходимлари фақат қонун доирасида харакат қилганлар ва улар фақат бир маротаба огоҳлантирувчи ўқ узганлар, деди ишончли манба.\nЎз исмини айтишимизни истамаган воқеа гувоҳларидан бирига кўра, 8 апрел куни кечаси воқеа жойига Новқат туманининг бир қатор расмийлари ҳам келганлар.\n- Кечки пайт бу ерга Новқат ҳокими, туман прокурори, Миллий хавфсизлик хизматининг раҳбари келди. Улар Козим ака билан келишиб, имкони борича бу ишларни ёпти - ёпти қилмоқчилар, дейди воқеа гувоҳларидан бири.


Бўлиимда 40 мақола бор\n3 йил аввал 3687\n1- Таҳорат ва унинг ҳукмлари;2- Ислом - поклик дини;3- Таҳоратнинг қисмлари;4- Сувларнинг қисмлари; Таҳорат ва унинг ҳукмлариТаҳорат луғатда покликдир. Поклик – давоми...\n3 йил аввал 10500\nҚучоқлаб ўпса таҳорат...\nСавол: Аёлини қучоқлаб ўпиши билан таҳорат бузиладими?Жавоб: Таҳорат бузилмайди (Оп ки масаил). عشرة أشياء لا تنقض الوضوء ظهور دم لم يسل عن محله وسقوط لحم من غير سيلان دم давоми...\n3 йил аввал 2080\nСАВОЛ: Яқинлик чоғида маний тўкилмаса ҳам ғусл вожиб бўладими?ЖАВОБ: Кўпчилик жинсий аъзога яқинлик чоғида маний тўкилмаса ғусл вожиб бўлмайди, деган фикрда эканлар. Бу фикр нотўғридир. давоми...\nКийимсиз ҳолда жинсий аъзоларини бир-бирига теккизиш\nСАВОЛ: Эру-аёл кийимсиз ҳолда жинсий аъзоларини бир-бирига теккизиш билан ғусл вожиб бўладими?ЖАВОБ: Ғуслни вожиб қилувчи шартлар юқорида айтиб ўтилди. Бунга кўра жинсий аъзони хатна давоми...\n3 йил аввал 2772\nАвратини ушлаганнинг таҳорати\nСАВОЛ: Эркагу аёл авратини ушлаш билан таҳорат синадими? ЖАВОБ: Эркагу аёл авратни ушлаши билан таҳорат синмайди. عَنْ قَيْسِ بْنِ طَلْقٍ عَنْ أَبِيهِ قَالَ كُنْتُ عِنْدَ давоми...\n3 йил аввал 2045\nСавол: Ҳаммомда кийимсиз ҳолда чўмилса бўладими?Жавоб: يجوز أن يتجرد للغسل وحده “Ёлғиз ҳолатда ғусл қилаётганда кийимларини ечиб ювиниш жоиз” (Мароқил давоми...\n3 йил аввал 3087\n3 йил аввал 1555\n3 йил аввал 1624\n3 йил аввал 4694


Аёл киши сочини қириб олиши\nBy IxlosOrg on 03/26/2016 МАҚОЛАЛАР ТУКЛАР ҲАҚИДА\nБалоғатга етган хотин-қизлар сочини қириб олишининг ҳукми\nКўпчилик уламоларнинг фикрига кўра, аёл киши сочини бирон заруратсиз қириб олиши Аллоҳ яратган хилқатни бузиш бўлгани боис жоиз эмасдир.\nИбн Ҳазм роҳимаҳуллоҳ бу ҳақда шундай деган: “Аёл киши заруратсиз сочини қириб олиши ҳаромдир” [“Муҳалло” 1907-масала].\nАлоуддин Косоний Ҳанафий роҳимаҳуллоҳ шундай деган: “Абдуллоҳ ибн Аббос розияллоҳу анҳумодан ривоят қилинган қуйидаги ҳадисга биноан аёл киши (ҳаж ва умра ибодатларида) сочини қириб олиши жоиз эмас. Расулуллоҳ соллаллоҳу алайҳи ва саллам шундай деганлар: “Аёл киши (ҳаж ибодатида) сочини қириб олмайди, балки қисқартиради”. Қолаверса, аёл киши сочини қириб олиши Аллоҳ яратган хилқатни бузиш саналади. Шунинг учун ҳам Расулуллоҳ соллаллоҳу алайҳи ва салламнинг аёлларидан биронтаси бу ишни қилмаган” [“Бадоиус-саноиъ” 2/141].\nАбул Ҳасан Моликий роҳимаҳуллоҳ шундай деган: “Аёл киши сочини қириб олиши макруҳдир. Баъзи уламолар эса ҳаром, дейишган”. Али ибн Аҳмад Адавий роҳимаҳуллоҳ Абул Ҳасаннинг ушбу сўзини изоҳлаб шундай дейди: “Муаллиф, яъни Абул Ҳасан Моликий “Таҳқиқ” номли китобда аёл киши сочини қириб олиши ҳаром, деган фикрга чекланиши, бу фикрнинг мазҳабдаги тўғри ва мўътабар фикр эканини ифодалайди” [“Ҳошиятул Адавий” 1/549].\nМансур Баҳутий Ҳанбалий роҳимаҳуллоҳ шундай деган: “Аёл киши сочини қириб олиши Аллоҳ яратган хилқатни бузиш бўлгани боис, ҳаж амалларида уни қиришга эмас, балки қисқартишга буюрилган” [“Кашшофул қаноъ” 2/502].\nИбнул Мунзир роҳимаҳуллоҳ шундай деган: “Уламолар аёл киши ҳаж ва умра ибодатида сочини қириб олмай, балки қисқартириши лозим эканига ижмо қилишган. Бир гуруҳ уламолар аёл киши сочини қириб олиши Аллоҳ яратган хилқатни бузиш ҳисобланади, деган фикр билдиришган” [“Ал-ишроф” 3/359]. Шунингдек, Ибн Абдулбар, Ибн Қудома ва Имом Нававийлар аёл киши ҳаж ва умра ибодатида сочини қириб олмай, балки қисқартириши лозим экани ҳақида уламолар ижмосини нақл қилишган.\nМуҳаммад Амин Шинқитий роҳимаҳуллоҳ шундай дейди: “Аёл киши сочини қириб олиши аслида жоиз бўлганида ҳаж ва умра ибодатларида улар ҳам сочни қириб олишга буюрилган бўлар эди” [“Азвоул баён” 5/188].\nҚолаверса, Имом Термизий ва Насоий Али розияллоҳу анҳудан ривоят қилган ҳадисда “Расулуллоҳ соллаллоҳу алайҳи ва саллам аёл киши сочини қириб олишидан қайтарганлар”. Имом Термизий роҳимаҳуллоҳ мазкур ҳадиснинг санади заиф эканини баён қилиб, ортидан шундай деган: “Уламолар ушбу ҳадисга амал қилиб келишган. Уларнинг фикрича, аёл киши сочини қириб олиши жоиз бўлмай, балки фақат уни қисқартиришигина жоиз”.\nСаудия Доимий Фатво қўмитаси уламолари шундай дейди: “Аёл киши бирон зарурат бўлмаса сочини қириб олиши жоиз эмас” [5-жуз, 196-бет. Қўмита аъзолари: Абдуллоҳ Манеъ, Абдураззоқ Афифий ва Абдулазиз ибн Боз].\nИордания умумий фатво идораси шундай фатво беради: “Аёл киши сочини қириб олиши ҳаромдир. Чунки бу иш Аллоҳ яратган хилқатни бузиш ҳисобланади” [2555-сонли фатво. 01.08.2012 йил].\nХулоса қиладиган бўлсак, балоғатга етган хотин-қизлар бирон заруратсиз сочларини қириб олиши жоиз эмас. Зеро, бу иш Шайх Муҳаммад Амин шинқитий айтганидек, аслида жоиз бўлганида ҳаж ва умра ибодатларида уларга ҳам сочни қириб олиш жорий қилинган бўлар эди. Шунингдек, бу иш Аллоҳ таоло яратган хилқатни бузиш, ўзини эркак ёки кофир аёлларга ўхшатиш саналади. Ҳолбуки, буларнинг ҳар бири ҳаром амалдир. Қолаверса, аёл киши ўз эри учун ясан-тусан қилиши ва унга имкон қадар энг гўзал ва латофатли суратда кўринишга буюрилгандир. Маълумки, аёл кишининг сочи унга жозибадорлик ва гўзаллик бағишлайдиган энг гўзал зеб-зийнатлардан биридир. Шу боис шариатимиз аёл кишини ҳаж ва умра ибодатида сочини қиришдан қайтариб, фақат қисқартириш билан кифояланишга буюрган.\nШуни эслатиб ўтиш лозимки, юқорида ўтган ҳукм балоғатга етган хотин-қизларга тааллуқлидир. Аммо балоғатга етмаган ёш қизлар сочини қириб олиши ёки ҳаддан ортиқ қисқартиришини баъзи уламолар макруҳ, деган бўлса, яна бир гуруҳ уламолар жоиз дейишган. Балоғатга етмаган ёш қизнинг сочини қириб олиш ёки ҳаддан ортиқ қисқартиришга бирон ҳожат бўлмаса унга тегмаган афзал, валлоҳу аълам.\n Абу Довуд (1984) ва Байҳақий (5/104) ривояти. Имом Нававий ва Ибн Ҳажар мазкур ҳадис санадини ҳасан санашган.\n Термизий (914) Насоий (5049). Санади заиф.\nAvvalgi maqola“Тармоқли маркетинг” ва “пирамидасимон савдо” ҳақида\nKeyingi maqola Қайин сингил маҳрам саналадими?


ПАНДЕМИЯ ДАВРИДА ЗАРУР БЎЛГАН БЕШТА АХЛОҚ — Zamaxshariy.uz\nПАНДЕМИЯ ДАВРИДА ЗАРУР БЎЛГАН БЕШТА АХЛОҚ\nБисмиллаҳир роҳманир роҳим. Бандаларнинг Аллоҳга бўлган имон-ишончи, Унга бўлган таваккули ва ўзаро бир-бирларига бўлган мурувват ва эҳсонлари қай даражада эканлигини синаш учун Аллоҳ таоло баъзида мана шундай қийинчиликларни юбориб туриши Ҳақ таолонинг суннатидир. Аллоҳ таоло шундай марҳамат қилган:\nяъни: “Албатта, Биз, то сизларнинг орангиздаги жидду-жаҳд қилувчи ва сабр қилувчиларни билгунимизча ҳамда сизларнинг хабарларингизни синаб бўлгунимизча, сизларни имтиҳон қилурмиз” (Муҳаммад сураси, 31-оят).\nШундай экан, мусулмон киши Аллоҳнинг иродаси билан келган синов пайтида шундай одоб ва ахлоқ меъёрларига эга бўлиш лозимки, у билан ўз ибодатини, ахлоқини ва инсонийлигини муҳофаза қилиб, синовдан ўтиб олиши даркор. Қуйида ана шу ахлоқ намуналарини санаб ўтамиз:\nБиринчи: Ахборот тарқатишдан аввал уни рост эканлигига ишонч ҳосил қилиш, тасдиқланмаган, миш-мишлардан иборат бўлган ахборотларни тарқатишдан сақланиш. Дарҳақиқат, Қуръони карим асоссиз хабарларни тарқатишни қоралаган. Гарчи, бу каби ишлар айрим инсонлар наздида арзимас саналсада, Аллоҳнинг наздида энг катта гуноҳлардан эканини баён қилган. Аллоҳ таоло шундай марҳамат қилади:\nяъни: “Ўшанда сизлар уни тилдан тилга кўчириб, оғизларингиз билан ўзларингиз аниқ билмаган нарсани сўзлар ва буни енгил санар эдингиз. Ҳолбуки, у Аллоҳ наздида улкан гуноҳдир” (Нур сураси, 15-оят).\nИккинчи: Инсонлар орасида сокинлик ва хотиржамлик кайфиятини ёйиш, уларни қўрқувга солиш, ваҳима қўзғашдан сақланиш. Чунки Пайғамбаримиз алайҳиссалом:\nяъни: “Мусулмон кишига бошқа мусулмонни қўрқитиши, ваҳимага солиши ҳалол эмас”, – деганлар (Имом Абу Довуд ривояти).\nУчинчи: Мусибат етган вақтда Аллоҳ таолога нисбатан одобни сақлаган ҳолда Унга итоат этиш, чин дилдан илтижо қилиш, Унга қалбан ёлвориб дуо қилиш, мана шундай бало ва қийинчилик вақтларида саййидимиз Расулуллоҳ саллаллоҳу алайҳи васаллам ва саҳобаи киромларнинг Аллоҳ таолодан зорланиб ёрдам сўраганларини эсга олиб, уларнинг тутган йўлларига эргашиш.\nТўртинчи: Ҳар доим ҳам одамлар орасида ўзаро ҳамжиҳатлик, бир-бирига ёрдам бериш ижтимоий ҳамда шаръий бурч ва мажбуриятлардан ҳисобланади. Хусусан, қийин пайтларда бунга риоя қилиш вожиб саналади. Батаҳқиқ, Пайғамбаримиз алайҳиссалом бу ишга буюриб шундай деганлар:\nяъни: Абу Саъид ал-Худрий р.а. ривоят қилиб айтадилар: Биз Пайғамбар с.а.в. билан бирга сафарда эдик, шу пайт бир киши уловига миниб келди ва ўнг ва чап томонга аланглаб қарай бошлади. Шунда Расулуллоҳ с.а.в.: “Кимни ортиқча улови бўлса, уни улови йўққа берсин, кимни ортиқча озиқ-овқати бўлса, озиқ-овқати йўққа берсин, дедилар. Шу орада қандай мол турлари бўлса санаб ўтдилар, ҳатто биз “ўзимиздаги ортиқча нарсада бирортамизнинг ҳаққимиз йўқ экан-да”, – деб ўйлаб қолдик” (Имом Муслим ривояти).\nБешинчи: Ўзгаларга илиниш, ўзгаларни ўзидан устун қўйиш каби энг гўзал хулқ билан зийнатланиш, аксинча, қийинчилик вақтида фақат ўз фойдасини ўйлаб бирламчи зарурий маҳсулотларни керагидан ортиқ миқдорда сотиб олиш, уларни сақлаб қўйиш каби иллатлардан узоқда бўлиш. Бундай ҳатти-ҳаракатлар алалоқибат нархларнинг сунъий тарзда кўтарилиб кетишига ва камбағалларни зарурий эҳтиёжларини қондиришдан маҳрум бўлишларига олиб келади. Ҳолбуки, ҳабибимиз Набий соллаллоҳу алайҳи васаллам Ашъарий қабиласини танг аҳволларда ўзаро раҳм-шавқат, ўзгани ўзидан устун қўйиш каби сифатларини барчага мақтаб шундай деганлар:\nяъни: “Ашъарийлар ғазотда озиқ-овқат танқислигига учрасалар ёки Мадинада оилаларининг егулиги озайиб қолса, ўзларидаги бор нарсаларини бир матога тўплаб, кейин уни ўрталарида бир идишда баб-баробар тақсимлашади. Шундай экан, улар мендан ва мен уларданман” (Имом Муслим ривояти).\nЯнгиариқ тумани “Саид Абдулло Румий” масжиди имом хатиби\nPrevious Post:Ҳашарга марҳабо!\nNext Post:ИСЛОМДА – ВАТАНПАРВАРЛИК


Ҳар бир ташкилот аҳоли турмуш шароитини яхшилаш учун хизмат қилиши керак – Қорақалпоғистон Ахборот Агентлиги\n8 февраль 2021, 15:12 107\nҲар бир ташкилот аҳоли турмуш шароитини яхшилаш учун хизмат қилиши керак\nНукусда нодавлат нотижорат ташкилотлари ва фуқаролик жамиятининг бошқа институтлари томонидан амалга оширилаётган эзгу ишларни қўллаб-қувватлашга бағишланган тадбир бўлиб ўтди.\nУнда вазирликлар, ташкилотлар, нодавлат нотижорат ташкилотлари раҳбарлари, тадбиркорлар ва оммавий ахборот воситалари ходимлари иштирок этди.\nЎзбекистон Меҳр-шафқат ва саломатлик жамоат фонди Қорақалпоғистон Республикаси ҳудудий муассасаси раҳбари Т.Рўзметова, “Ўзбекистон махсус Олимпиадаси” спорт жамоат бирлашмаси Қорақалпоғистон Республикаси бўлими раҳбари Г.Турсимуратова, Ўзбекистон ногиронлар жамияти Қорақалпоғистон Республикаси бўлими раҳбари П.Даўлетярова ўтган йили амалга оширилган хайрли ишлар ҳақида маълумот берди.\nМамлакатимизда демократик ўзгаришлар амалга ошириляпти. Нодавлат нотижорат ташкилотлари ва фуқаролик жамиятининг бошқа институтларини қўллаб-қувватлаш, уларнинг ижтимоий фаоллигини ошириш натижасида самарадорлик ошяпти. Шу боис нодавлат нотижорат ташкилотлари жамиятимизда тобора мустаҳкам ўрин эгаллаб, давлатимизнинг тенг ҳуқуқли шеригига айланмоқда.\nННТ ёрдамга муҳтож, эҳтиёжманд оилалар, ногиронлиги бўлган шахсларни ижтимоий қўллаб-қувватлашда доимий қатнашиб келмоқда. Кам таъминланган оилаларнинг фарзандлари, ногиронлиги бўлган болаларнинг шахсий манфаатини ҳимоя қилиш, уларни моддий қўллаб-қувватлаш орқали турмуш шароитини яхшилаш йўлида савобли ишларни амалга ошириб келмоқда.\nИнсонларнинг оғирини енгил қилиш, шунчаки, ўз-ўзидан бўладиган иш эмас. Бундай эзгу амаллар учун маълум миқдордаги маблағ талаб этилади. Юқорида қайд этилган нодавлат нотижорат ташкилотлари томонидан амалга оширилаётган эзгу ишларда турли вазирлик ва ташкилотлар, тадбиркорлар ҳам ўзининг беминнат моддий ёрдамини аямай, хайрли ишларга ҳиссасини қўшиб келмоқда.\nТадбирда ана шундай вазирлик ва ташкилотлар фаолияти эътироф этилиб, миннатдорлик билдирилди.\n– Ўтган йиллар давомида ижтимоий шериклик асосида кўплаб ижтимоий аҳамиятга эга лойиҳаларни ҳаётга татбиқ этиб, кам таъминланган “Темир дафтар”да турувчи оилада яшайдиган беморларнинг, ногиронлиги бўлган шахсларнинг даволанишига зарур бўлган дори-дармон воситалари, тиббий анжомлар ва жарроҳлик амалиёти учун моддий ёрдам берилди, – дейди Ўзбекистон Меҳр-шафқат ва саломатлик жамоат фонди Қорақалпоғистон Республикаси ҳудудий муассасаси раҳбари Табассум Рўзметова. – Бундай хайрли ишлар Чимбой туманидаги “Lanextrakt” масъулияти чекланган жамияти шаклидаги қўшма корхона, Қорақалпоғистон Республикаси Сув хўжалиги вазирлиги, унга қарашли шаҳар ва туман бўлинмалари каби саховатли ҳомийлар томонидан амалга оширилмоқда. Аслида ҳар бир ташкилот аҳоли турмуш шароитини яхшилаш учун хизмат қилиши керак.\nЖамиятда инсонпарварлик, меҳр-шафқат ва ўзаро холис ёрдам сингари эзгу ғоялар янада кенг тарғиб этилса, халқимизга хос бўлган юксак одамийлик фазилатларни ўзида мужассам этган азалий урф-одат ва анъаналар давом этади. Ҳар бир ўзбекистонлик фуқаронинг ишида барака бўлади. Эзгу ишда барча бирлашиб эҳтиёжмандларнинг дарду-ташвишидан фориғ қилишда ҳисса қўшиш бу инсонийликдан далолатдир.\nТадбирда Қорақалпоғистон Республикаси Жўқорғи Кенгеси Раисининг ўринбосари А.Давлетов иштирок этди.


АВАКСИМ 80 ТБ (болалар учун) – medu.uz – Дорилар ҳақида маълумотлар ўзбек тилида\nАВАКСИМ 80 ТБ (болалар учун)\nHome Йўриқномалар АВАКСИМ 80 ТБ (болалар учун)\nПрепаратнинг савдо номи: АВАКСИМ 80 ТБ (болалар учун)\nБир доза вакцина (0,5 мл) қуйидагиларни сақлайди:\nА гепатити вируси (GBM штамми)*, фаолсизлантирилган**………….. 80 ТБ***\n* одамнинг диплоид ҳужайраларида етиштирилган MRC-5 штамми\n** алюминий гидроксидида адсорбцияланган (миқдори 0,15 мг алюминийга тўғри келади)\n*** ички стандарт ёрдамида ифодаланган антиген бирликлари.\nФеноксиэтанол, формальдегид, аминокислоталар, минерал тузлари ва витаминларнинг мураккаб аралашмасидан иборат бўлган Хенкс 199 муҳити, рН муҳитини тўғрилаш учун хлорид кислотаси ёки натрий хлорид эритмаси ва инъекция учун сув.\nТаърифи: оқиш хира суспензия.\nАваксим 80 ТБ (болалар учун) А гепатити (GBM штамми) вирионларининг фаолсизлантирилган, одамнинг диплоид ҳужайралари культурасида (MRC-5) етиштирилган, формальдегид билан фаолсизлантирилган, концентрацияланган ва сўнгра алюминий гидроксидида адсорбцияланган суспензиядир.\nА ГЕПАТИТИНИ ОЛДИНИ ОЛИШ УЧУН ВАКЦИНА\n(J: антиинфекцион воситалар)\nУшбу вакцина тозаланган ва сўнгра формальдегид ёрдамида фаолсизлантирилган, маданийлаштирилган А гепатити вирусидан тайёрланган. У А гепатити вирусига нисбатан иммунитетни ҳосил қилади, антителаларни, иммуноглобулинлар билан пассив эмлангандан кейин кузатиладиган даражасига нисбатан юқорироқ даражада ва узоқроқ сақланиб турадиган титрларда ишлаб чиқарилишини рағбатлантиради. Ушбу вакцина А гепатити вирусига қарши антителаларни 95% дан ортиқ индивидуумларда инъекция қилингандан кейин 2 ҳафта давомида ва 100% индивидуумларда бустер-дозасини юборишдан олдин ҳимоя титрларда (титри ≥ 20 мХБ/мл) ишлаб чиқарилишини чақириши исботланган.\nИммунитет 6-36 соат давомида сақланади ва иккинчи дозадан кейин кучаяди.\nАВАКСИМ 80 нинг иккинчи (бустер) дозасидан кейин А гепатити вирусига қарши антижисмлар ҳимоя даражасини сақланиши давомийлиги ҳозирги вақтда аниқланмаган.\nБироқ, мавжуд маълумотлар А гепатити вирусига қарши антижисмлар ревакцинация ўтказилганидан кейин 10 йилдан ортиқ давр давомида сақланишини намоён этади.\nАВАКСИМ 80 ТБ, педиатрик шакли инфекцияни юқтириши ёки тарқалиши бўйича хавф гуруҳида бўлган 12 ойликдан 15 ёшгача бўлган болаларда А гепатити вируси келтириб чиқарган инфекцион касалликка қарши фаол иммунизация учун кўрсатилган. Ушбу вакцинани расмий тавсияларга кўра юбориш керак.\nБирламчи вакцинацияни вакцинанинг бир марталик дозасини юбориш билан ўтказилади. Тавсия этилган дозаси ҳар бир инъекция учун 0,5 мл ни ташкил этади. Узоқ муддатли ҳимояни таъминлаш учун ревакцинация бошланғич доза юборилганидан сўнг 6-36 ойдан кейин ўтказилади. Баҳолаш бўйича VHA га қараши антителалар иккинчи бустер дозадан бир неча йил (10 йилдан кейин) кейин сақланади.\nВакцинани елканинг дельтасимон мушак соҳасига мушак ичига бир марталик 0,5 мл дозада юбориш керак.\n2 ёшгача бўлган болаларга вакцинани соннинг юқори ташқи соҳасига юборилади.\nТромбоцитопенияси ёки қон ивиш тизими томонидан бузилишлари бўлган шахсларда мушак ичига инъекция қилингандан кейин қон кетиши пайдо бўлиши эҳтимоли туфайли, вакцинани эҳтиткорлик билан қўллаш керак.\nЖуда кам ҳолларда, агар пациентда тромбоцитопения бўлса ёки улар қон кетишини ривожланиши бўйича хавф гуруҳига кирсалар, у ҳолда вакцинани тери остига юбориш мумкин.\nУшбу вакцинани томир оқимига юбориш тақиқланган: вакцинани юборишдан олдин игна томирга тушмаганлигига ишонч ҳосил қилиш зарур.\nВакцинани думба соҳасига (тери остидаги ёғ қатламлари қалинлиги турлича бўлганлиги сабабли), шунингдек тери ичига юбориш тақиқланади.\nНожўя самаралар клиник тадқиқотлар ва халқаро маркетингдан кейинги тажриба натижаларидан олинган.\nНожўя ҳолатларнинг тез-тезлиги қуйидаги мезонларга мувофиқ аниқланади: жуда тез-тез (≥1/10), тез-тез (≥1/100, <1/10), тез-тез эмас (≥1/1000, <1/100), кам ҳолларда (≥1/10000, <1/1000), жуда кам ҳолларда (<1/10000, жумладан айрим ҳисоботларни ҳам эътиборга олган ҳолда).\nВакцинани клиник тадқиқ этиш даври давомида, у билан 12 ойликдан 15 ёшгача бўлган 3500 ортиқ болалар (тахминан 7000 дозаси юборилган) вакцинация қилинган.\nБарча нохуш реакциялар ўртача оғирликда бўлган, вакцинациядан сўнг биринчи кунларда пайдо бўлган ва ўз-ўзидан ўтиб кетган. Ревакцинация дозаси юборилганидан сўнг нохуш реакциялар биринчи доза юборилгандагига нисбатан камроқ даражада ривожланган.\nШунга қарамай, барча фармацевтик препаратлари каби вакцинани кенг миқёсда қўлланилишида кам учрайдиган нохуш самаралари аниқланиши мумкин.\nмаҳаллий реакциялар: юборилиш жойида оғриқ, қизариш, шишиш ёки зичланиш;\nумумий реакциялар: бош оғриғи, мушаклар ва бўғимларда оғриқ, иштаҳанинг йўқолиши, уйқусизлик, жиззакилик, чарчоқ ҳиси, тана ҳароратини ошиши;\nмеъда-ичак бузилишлари (қоринда оғриқ, диарея, кўнгил айниши ва қусиш).\n– тери реакциялари (тошма, эшакеми).\nҲар қандай иммунизация учун одатдаги қўллаш мумкин бўлмаган ҳолатлар: беморда иситма, ўткир касаллик ёки сурункали касалликни зўрайиши бўлганида эмлашни кечиктириш керак.\nПрепаратнинг таъсир этувчи моддасига, ёрдамчи моддаларидан бирига, неомицинга, юқори сезувчанлик ёки ушбу вакцина илгари юборилганида аллергик реакциялар кузатилганида уни қўллаш мумкин эмас. Оғир иситма ҳолатида эмлашни кейинга қолдириш лозим.\nВакцинани А гепатитга қарши иммуноглобулинлар билан бир вақтда тананинг турли соҳаларга юбориш мумкин. Бу сероконверсиянинг тезлигига таъсир қилмайди, аммо антителаларнинг пастроқ титрларини ишлаб чиқарилишига олиб келиши мумкин.\nУшбу вакцинани бошқа вакциналар билан бир шприцда аралаштириш мумкин эмас.\nВакцина бир вақтда (бир кунда) тананинг турли соҳаларига, календар вакциналар билан, бир ёки қуйидаги компонентлардан бирини сақловчи: қоқшол, кўкйўтал (хужайрасиз ёки бутун хужайравий компонент) анатоксинлари, Haemophilus influenza нинг b типи, тирик ёки фаолсизлантирилган полиомиелит, қизамиққа қарши, эпидемик паротит ва қизилчага қарши вакциналар билан бирга юборилиши мумкин.\nВакцина қизамиқ, эндемик паротит (тепки) ва қизилчага қарши вакцина билан бир вақтда (бир кунда) тананинг турли соҳаларига юборилиши мумкин.\nАгар бирламчи вакцинацияни ўтказиш учун А гепатитига қарши бошқа инактивация қилинган вакцина қўлланган бўлса, вакцина ревакцинация қилувчи доза сифатида қўлланиши мумкин.\nУшбу вакцинани қон томир ҳавзасига юбориш ман этилади: вакцинани юборишдан олдин игна қон томирига тушмаганлигига ишонч ҳосил қилиш керак.\nВакцинани думба соҳасига юбориш (сабаби тери ости ёғ клетчаткасининг қалинлиги ҳар хил бўлганлиги сабабли) ман этилади, шунингдек тери ичига, чунки бу юбориш усуллари кучсизланган иммун жавоб чақириши мумкин.\nБарча инъекцион вакциналар юборилганда бўлгани каби, инъекция қилингандан сўнг анафилактик реакциялар ривожланиши мумкинлиги сабабли, тасарруфда тегишли дори воситаларини бўлиши тавсия этилган.\nҲар қандай эмлашдан кейин ёки эмлашга қадар инъекцияга психоген жавоб сифатида, айниқса ўсмирларда, ҳушдан кетиш (ҳушдан кетиш ҳолати) юз бериши мумкин.\nУшбу ҳолат кўришнинг қисқа вақт бузилиши, парастезиялар, қўл-оёқларда тонико-клоник тиришишлар каби неврологик ҳолатлар билан кечиши мумкин. Ҳушдан кетиш вақтида шикастланишларни олдини олиш бўйича чораларни кўриш муҳимдир.\nАВАКСИМ 80 иммунитети кучсизланган пациентларда ўрганилмаган.\nВакцинани иммуногенлик самараси иммуносупрессив даволаш оқибатида ёки иммун танқислик ҳолатларида сусайиши мумкин. Бундай ҳолларда супрессив даволашни тугашини кутиб туриш тавсия этилади ва шундан кейин эмланади ёки инфекцияга қарши организмда шаклланганлигига ишонч ҳосил қилиш учун антителаларни ҳосил бўлиши назорат қилинади. Шундай бўлсада, агар асосий касаллик ҳеч бўлмаганида қисман иммун жавоб реакциясини чақириш имконини берса, сурункали иммун танқислиги, масалан, ОИТВ инфекцияси бўлган субъектларни эмлаш тавсия этилган.\nА гепатитининг яширин даврида вакцина юборилганида клиник жиҳатлари бўлмаганда вакцинация самарасиз бўлиши мумкин.\nА гепатитининг инкубация даври давомида АВАКСИМ 80 ни таъсири ҳужжатлаштирилмаган.\nЖигар касалликлари билан хасталанган пациентларда вакцинани ўрганиш бўйича тадқиқотлар ўтказилмаганлиги сабабли, бундай пациентларга бу вакцинани қўллаш юзасидан қарорни эҳтиёткорлик билан қабул қилиш керак.\nҲар қандай эмлашдаги каби, ҳимоя иммунитети барча эмланганларда ҳам ишлаб чиқилмаслиги мумкин.\nУшбу вакцина В гепатитини вируси, С гепатитини вируси, Е гепатитини вируси чақирган инфекцион касалликлардан ёки бирон бир бошқа маълум қўзғатувчилар чақирган инфекцион касалликлардан ҳимоя қилмайди.\nҲайвонларда ўтказилган тадқиқотларда вакцинани тератоген таъсири юзасидан ҳеч қандай маълумотлар олинмаган.\nҲозирги вақтгача бўлган маълумотларга кўра вакцина ҳомиладорлик вақтида юборилганида одамда А гепатитини олдини олиш учун тератоген ёки фетотоксик таъсир қилиш ҳавфини борлигини ишонч билан тасдиқлаш имконини бермайди.\nЭҳтиёткорлик чораси сифатида ҳомиладорлик вақтида зарарланиш ҳавфи юқори бўлган ҳоллардан ташқари ҳолларда ушбу вакцинани юбориш мумкин эмас.\nУшбу вакцинани лактация даврида юбориш мумкин.\nДозасини ошириб юборилиши бирон бир нохуш самарани кўрсатиш эҳтимоли кам.\n0,5 мл суспензия олдиндан тўлдирилган игнали шприцда (I тур шиша). Бир шприцдан қўллаш бўйича йўриқномаси билан бирга ёпиқ уяли ўрамда картон қутида.\nЮборишдан олдин бир хил суспензия ҳосил бўлгунича чайқатилсин.\n+2оС дан +8оС гача бўлган ҳароратда (совутгичда) ёруғликдан ҳимояланган жойда сақлансин. Музлатилмасин.


04/Декабрь/2020 Ўсиш нуқтаси\nМамлакатимизда яратилган қулай инвестицион муҳит хорижий инвесторларнинг юқори қизиқишига сабаб бўлмоқда - “Ангрен” ЭИЗ раҳбари\nАНГРЕН, 4 декабрь. /«Дунё» АА/. Ўзбекистон инвестициялар ва ташқи савдо вазирлиги томонидан «Ангрен» эркин иқтисодий зонасига ташкил этилган пресс-тур давомида “Дунё” АА мухбири иқтисодий зона дирекцияси директори Муталибжон Ҳожимуродов билан суҳбатлашди.\n— Суҳбатимиз аввалида «Ангрен» эркин иқтисодий зонаси дирекцияси фаолияти ҳақида тўхталсангиз?\n— «Ангрен» эркин иқтисодий зонаси Ўзбекистон Республикаси Президенти фармони билан 2012 йил ташкил этилган. Дирекция «Ангрен» ЭИЗ фаолиятини тезкор бошқарувчи давлат унитар корхонаси ҳисобланади. Унинг асосий функциялари қаторига эркин иқтисодий зона қатнашчиларини рўйхатдан ўтказиш, реестрини юритиш ва уларга гувоҳнома бериш вазифалари киради. Шунингдек, инвестиция киритиш тўғрисидаги битимларни тайёрлаш ва тузиш, ишламаётган корхоналарни ҳамда давлат мулки бўлган мол-мулкни ноль қиймати бўйича сотиш тўғрисида шартномалар тайёрлашда иштирок этади. Дирекция, шунингдек, давлат органларида иштирокчиланинг манфаатларини ҳимоя қилиш бўйича хизматлар кўрсатади.\nБугунги кунда махсус индустриал зонага кирувчи минтақанинг ишлаб чиқариш ва ресурс салоҳиятидан комплекс ва самарали фойдаланишни таъминлаш, минерал-хом ашё ресурсларини янада чуқур қайта ишлаш бўйича янги ишлаб чиқариш қувватларини барпо этиш ишлари жадал давом этмоқда.\n—«Ангрен» ЭИЗга инвестиция киритиш учун қандай имтиёз ва преференциялар жорий қилинган?\n—Ўтган йиллар давомида бизнинг иқтисодий зонамизга берилган имкониятлар ва мамлакатимизда яратилган қулай ишбилармонлик муҳити сармоядорларни фаол жалб этишга хизмат қилмоқда. Шу ўринда таъкидлаш керакки, ЭИЗ ҳудудида алоҳида солиқ режими амал қилади. Жумладан, қатнашчилар даромад солиғи, юридик шахслар мол-мулкидан олинадиган солиқ, ижтимоий инфратузилмани ободонлаштириш ва ривожлантириш учун солиқ, кичик корхоналар учун ягона солиқ тўлови, шунингдек, республика йўл жамғармасига тўловларидан озод этилган.\n«Ангрен» эркин иқтисодий зонасининг қатнашчилари республикада ишлаб чиқарилмайдиган, Вазирлар Маҳкамаси томонидан тасдиқланадиган рўйхат бўйича лойиҳаларни амалга ошириш доирасида «Ангрен» ЭИЗ ҳудудига олиб кириладиган асбоб-ускуналар, бутловчи буюмлар ва материаллардан олинадиган божхона тўловларини тўлашдан озод этилади. Божхона йиғимлари бундан мустасно.\nКиритилган инвестицияларнинг ҳажмига қараб, тенг миқдорда 3 йилдан 10 йилгача муддатда имтиёзлар берилади. Масалан, 300 минг АҚШ долларидан 3 миллион АҚШ долларигача сармоя киритганларга 3 йилгача, 3 миллион АҚШ долларидан 10 миллион АҚШ долларигача 5 йилгача, 10 миллиондан долларидан ортиқ инвестиция киритган иштирокчиларга эса 10 йилгача имтиёзлар тақдим этилади.\nБизнинг иқтисодий зонамизнинг қулай географик жойлашуви ҳам инвесторларга маъқул келмоқда. Яъни ишлаб чиқарилган маҳсулотга бозор топишда муаммо бўлмайди. Ички, Марказий Осиё ва МДҲ бозори катта салоҳиятга эга. Бу жараёнлар хорижий инвесторларни тўла қаноатлантирмоқда.\n— Бугунги кунда ЭИЗ ҳудудида қандай лойиҳалар амалга оширилмоқда?\n—«Ангрен» ЭИЗ хўжалик юритувчи субъектлари фаолиятининг асосий йўналиши этиб жаҳон бозорларида рақобатбардош юқори қўшилган қийматга эга кенг кўламли юқори технологик маҳсулот ишлаб чиқариш белгилаб қўйилган.\nҲудудни ташкил этиш концепциясида ҳам танланган мезонлардан келиб чиққан ҳолда электротехника, машинасозлик, кимё ва нефть-кимё, фармацевтика, озиқ-овқат саноати ва мева-сабзавот маҳсулотларини чуқур қайта ишлаш, замонавий қурилиш материаллари ишлаб чиқариш, кончилик саноати ва бошқалар йўналишлардаги корхоналар жойлаштирилиши белгиланган.\n2020 йил 1 ноябрь ҳолатида, умумий қиймати 1 миллиард 452,35 миллион доллар бўлган 117 та лойиҳани 109 та корхона негизида жойлаштириш маъқулланган. Айни пайтда бўш майдонларда 73 та, фойдаланилмаётган ва бўш турган бино-иншоотлар ўрнига 44 лойиҳа жойлаштирилди. Шундан Ангрен шаҳар ҳудудида умумий қиймати 593,4 миллион долларлик 57 та корхона, Оҳангарон шаҳрида 370 миллион миллион доллар миқдаридаги 41 та ташкилот, Оҳангарон тумани ҳудудида 474,6 миллион доллар қийматда, Бекобод шаҳрида эса 11,36 миллион долларлик 3 та лойиҳа жойлаштирилди.\nНатижада 783,9 миллион долларлик инвестициялар, шу жумладан 294,4 миллион доллар миқдоридаги тўғридан тўғри хорижий инвестициялар ўзлаштирилди. Унинг ҳисобига 70 та корхона ишга туширилди ва 8 мингдан зиёд иш ўрни яратилди.\nЖорий йил январь-октябрь ҳолатида эса 42,7 миллион долларлик 10 та лойиҳа ишга туширилди. Режага мувофиқ йил якунига қадар яна тўртта инвестицион дастур амалга оширилиши керак.\nЖаҳонда кузатилаётган пандемия билан боғлиқ вазият ҳамкорларимизнинг режаларига ҳам таъсир қилди. Инвесторлар юзага келган молиявий қийинчиликлар туфайли умумий қиймати 309 миллион долларлик 8 та лойиҳани амалга оширишни маълум муддатга тўхтатиб қўйди.\n—Иқтисодий зонага энг кўп тўғридан-тўғри сармоя киритаётган тадбиркорлар қайси давлатлар ҳиссасига тўғри келмоқда?\n— Айтиб ўтганимдек, «Ангрен» ЭИСнинг қулай жуғрофий жойлашуви ва тақдим этилган имтиёзлар ҳамкорларимизга жуда маъқул. Инвесторлардан бўлаётган таклифлар ўтган йиллар давомида асло камайгани йўқ. Иқтисодий зона ташкил этилгандан буён энг кўп инвестиявий лойиҳалар 2016-2018 йиллар мобайнида амалга оширилди. Ушбу муддатда биз белгиланган вазифаларимизнинг катта қисмини рўёбга чиқаришга эришдик. Яъни ушбу муддат бизда кульминацион нуқта бўлди, десам ҳам бўлади.\nБевосита саволга тўхталадиган бўлсам, иқтисодий зонада энг кўп тўғридан-тўғри сармоя киритган тадбиркорлар Хитой вакиллари ҳисобланади. Чин юрти тадбиркорлари томонидан 28 та лойиҳа амалга оширилмоқда. Улар томонидан ташкил этилган корхоналар томонидан 342 миллион доллардан ортиқ маблағлар ўзлаштирилди.\nСингапур давлатидан жалб қилинган инвестициялар миқдори иккинчи бўлиб турибди. Сингапурлик инвесторлар 2 та йирик лойиҳа учун 111,3 миллион доллар маблағ киритди. Туркиялик тадбиркорлар металургия, маиший техника ишлаб чиқариш ва бошқа йўналишларда жами 11 та корхона ташкил этди. Айни пайтга келиб туркиялик ишбилармонлар томонидан киритилган инвестиция ҳажми 62 миллион долларга тенг.\nБундан ташқари Россиядан тўғри-тўғри жалб этилган инвестициялар натижасида 8 корхона, Бирлашган Араб Амирликлари инвесторлари 4 та корхона барпо этиш учун 23,7 миллион доллар миқдорида маблағ сарфлади. Яна қатор давлатларни санаб ўтиш мумкин.\n2021 йил ҳам ўз олдимизга истиқболли лойиҳаларни бажаришни вазифа қилиб қўйганмиз. Жумладан, нотўқима материаллар ишлаб чиқариш, темир, скоч, ойна ишлаб чиқариш мажмуаларини барпо этиш бўйича келишувлар тасдиқланган.\nЗафар Юлдошқулов (фото),\nЎзбекистон Қишлоқ хўжалиги вазирлиги маълумотига кўра, 2000 йилдан буён мамлакатимизнинг а...\nСаид ал-Мағрибий: “Пандемия шароитида ҳа...\nСаид ал-Мағрибий: “Пандемия шароитида ҳам икки мамлакат ўртасида ҳамкорлик алоқалари изчил...


Qalampir.uz - Криштиану Роналдунинг сўнгги 372 куни қандай ўтганини биласизми?\n21:37, 04.06.2017 Спорт\nРоналдунинг бугунга қадар бўлган сўнгги 372 куни фаолиятидаги энг сермаҳсул кунлари бўлди.\nБугун, 4 июнь куни Уэльс мамлакатининг Кардифф шаҳридаги “The National Stadium of Wales” стадионида “Ювентус” ҳамда “Реал” Мадрид клублари ўртасидаги учрашув якунига етди. Унда Испаниянинг “Реал” жамоаси 4:1 ҳисобида ғалаба қозонгани ҳақида хабар берган эдик.\nФинал учрашувда дубль муаллифига айланган ва жамоасини шоҳсупага олиб чиқиб, тарих саҳифаларига номини ёздирган португалиялик футболчи Криштиану Роналду фаолияти давомида фақат Жаҳон чемпионати мусобақаси совринини қўлга кирита олмаган.\nАммо 32 ёшли Роналду бундан ташқари барча совринларга эга чиққан. Айниқса, унинг бугунга қадар бўлган сўнгги 372 куни фаолиятидаги энг сермаҳсул ва совринларга эга чиққан кунлари бўлди. Жумладан, Роналду 372 кун ичида кетма-кет Европанинг энг нуфузли турнири ЕЧЛ ғолибига айланди.\nҚуйида Роналдунинг сўнгги 372 кунида қандай совринларга эга чиққани келтирилган!\n2016 йил, 28 май — Европа Чемпионлар лигаси ғолиби\n2016 йил, 10 июль — Евро—2016 ғолиби\n2016 йил, 25 август — Европанинг энг яхши футболчиси\n2016 йил, 12 декабрь — “Олтин тўп” соҳиби\n2016 йил, 18 декабрь — Клублар ўртасидаги ЖЧ ғолиби\n2017 йил, 9 январь — “The Best” соҳиби\n2017 йил, 20 март — Португалияда йил футболчиси\n2017 йил, 21 май — Испания Ла-Лигаси чемпиони\n2017 йил, 3 июнь — Европа Чемпионлар Лигаси ғолиби\nТеглар:Криштиану Роналду Реал Ювентус Уэльс Кардифф ЕЧЛ\n#СправедливостьЖасуру Жасурбек Иброҳимовнинг иши бўйича раҳбарият шахсан шуғулланмоқда\n16:42, 02.01.2019 8 887\nЕЧЛ 1/8 финалида ким ким билан куч синашиши маълум бўлди\n16:51, 17.12.2018 5 172\nУЕФА зудлик билан VAR тизимини ЕЧЛда ҳам жорий этмоқчи\n15:24, 09.11.2018 1 847\n14:51, 08.11.2018 3 049\n13:41, 08.11.2018 1 418


Тожикистон: 'Ўзбекистон НАТО кучлари учун юкларни ҳам ўтказмаяпти' - BBC O'zbek\nТожикистон: 'Ўзбекистон НАТО кучлари учун юкларни ҳам ўтказмаяпти'\nImage caption Тожикистон музозимлари Ўзбекистон НАТО кучлари учун мўлжалланган юкларни ҳам ўтказмаётгналигини даъво қилмоқдалар\nТожикистон Темир йул хизмати мулозимлари Ўзбекистонни НАТОнинг Афғонистондаги амалиётлари учун мўлжалланган юзлаб юк вагонларини қасддан ушлаб турганликда айблашган.\nРасмийларга кўра, ўзбек расмйилари 300 дан ортиқ ёқилғи ва қурилиш материаллари ортилган вагонларнинг Тожикистонга ўтказилишига қаршилик қилмокда.\nТожик томони бу борада Қўшма Штатлар ва Оврўпо Иттифоқини хабардор қилганини айтган.\nАввалроқ Ўзбекистон юк вагонларининг ушланиб қолаетганини ўзбек темир йул тизимининг ҳаддан ташқари бандлиги билан изоҳлаган ва Тожикистонни масалани сиёсийлаштиришда айблаганди.\nБи-би-сининг Душанбедаги мухбирига кўра, Тожикистон мулозимининг бу баёнотидан темир йўл орқали юкларни етказиш бўйича Ўзбекистон ва Тожикистон ўртасида пайдо бўлган инқироз бугун янги даражага кўтарилгани англашилади.\nТожикистон минтақадаги бошқа давлатлар сингари Қўшма Штатлар билан ноҳарбий юкларни ўз ҳудудидан Афғонистонга ўтказиб туриш ҳақида битим измолаган.\nТожикистон тарафининг даъво қилишича, Ўзбекистон ўз ҳудуди орқали аввал Тожикистонга ва сўнгра у ердан Афғонистон шимолига бориши керак бўлган ушбу юкларни атайлаб ўтказмай турибди.\nТожикистон Темир Йўллари расмийси ушбу баёнот бўйича АҚШ ва ё Оврўпо Иттифоқи томонидан ҳозирча биронта муносабат билдирилмаганлигини айтган.\nРасмийнинг айтишича, вагонларнинг ўтмаётгани ҳисобга олинса на Америкаликлар ва на Оврўпо расмийлари бу масалани еча олишмаган.\nАвваллари ҳам Ўзбекистон Тожикистонга ёқилғи-мойлаш материаллари ва асосан қуролиш моллари бўлган юкларни ўтказмаётганди.\nМухбимизга кўра, Тожикистон расмийлари сўзларига ишонадиган бўлсак, энди Афғонистондаги НАТО кучларига мўлжалланган юклар ҳам ўтказилмаяпти.\nЎзбекистон Тожикистонга вагонларнинг ўтмаётганини темир йўлларнинг Ўзбекистон ҳудуди орқали Афғонистонга мўлжалланган ноҳарбий юклар билан бандлиги билан изоҳлаганди. Аммо Тожикистон расмийлари бу изоҳларга ишонишмаган.\nУлар шунингдек Термездан Тожикистоннинг Хатлон вилоятига борувчи темир йўлнинг бузилгани ҳақидаги Ўзбекистон Темир Йўллари изоҳларига ҳам ишонишмайди. Уларнинг таъкидлашича, йўловчи поездлар ушбу йўналишдан ҳеч қандай муаммоларсиз ўтишмоқда ва йўл ҳолатига эътибор қаратилса, ундан юкларни ўтказиш муаммо туғдирмайди.\nЎзбекистон Ташқи Ишлар вазирлиги ўз баёнотида Тожикистон томонини темир йўлнинг бу йўналишини бошқа йўналишга алмаштириш ҳақидаги таклиф билан чиққан.\nАммо тожик тарафининг баён қилишича, улар Хатлон вилоятига мўлжалланган юкларни Душанбе йўналишида қабул қила олмайдилар.\nДушанбе расмийларининг айтишича, юкларни Душанбега олиб келиш ва сўнгра Хатлон вилоятига юбориш техник жиҳатдан имконсиз ва жуда қимматга тушади.\nБундан ташқари Душанбе расмийларининг даъво қилишича, Хатлон йўналишидан ташқари Душанбе йўналишида ҳам 1200 дан ортиқ вагон Ўзбекистон томонидан ушлаб турилибди.


Жиззахда бўрилар бир ҳафтада 30та қўйни бўғизлади\n17 январ 2019, Тошкент вақти: 18:09\nБўрилар ҳужум қилиб, қўй ва отларни бўғизлаб кетяпти.\nЖиззах вилояти Шароф Рашидов туманининг тоғли Қангли қишлоғи вакилларига кўра, сўнгги бир ҳафта ичида бўрилар ўттизга яқин қўйни бўғизлаб кетган. Улар тоғли ҳудудларда бўрилар гала-гала бўлиб, аҳоли чорвасига ҳужум қилаётганидан одамлар ўз уйларидан ташқарига чиқишга ҳам қўрқиб қолишганини айтади.\nҚангли қишлоғида яшовчи Шерқул аканинг Озодликка айтишича, туман ҳокимлиги ва милицияси бўрилар галасига қарши курашиш учун деярли ҳеч нарса қилмаяпти.\n- Далага чиқишга ҳам қўришяпти одамлар. Бўрилар ҳужум қилиб, қўй ва отларни бўғизлаб кетяпти. Участкавойларга айтдик, улар йиғилиб муҳокама қилишяпти. Лекин бўрилар ҳужуми тўхтамаяпти-да, - дейди Шерқул ака.\nЖиззах вилояти ҳокимлигининг исмини ошкор қилмаётганимиз мулозими бўрилар чорвага ҳужум қилаётганини тасдиқлади.\nУнинг айтишича, йиртқич ҳайвонларнинг қишлоқларда қаровсиз қолган чорва молларига ҳужум қилаётгани илк бор кузатилаётгани йўқ.\nАммо мулозим талофотлар кўлами борасида ҳозирча аниқ рақамлар йўқлигини таъкидлади.\n- Бўриларнинг аҳоли чорвасига ҳужум қилиши вақти-вақти билан бўлади. Айниқса баҳор ойларида кўп бўлади. Лекин талофотлар ҳақида аниқ маълумот беролмайман. Бунинг учун барча қишлоқлардан маълумотларни йиғиб чиқиб, ҳисоб-китоб қилишимиз керак, - деди у Озодлик билан микрофонсиз суҳбатда.\nЖиззах вилоятининг Шараф Рашидов туманидаги ички ишлар ходими эса бўрилар ҳужумига қарши ҳозир участка нозирлари оёққа турғизилганини билдирди.\n- Ҳозир участкавойлар жойларда бу масалани муҳокама этяпти. Ҳужум бўлган жойларда кузатув ташкил этилди, - деди милиция зобити.\nҚангли қишлоғидаги чўпонлардан бири бўрилар сони сўнгги йилларда кўпайиб кетганини айтди\n- Ўрмонда бўрилар учун озиқ-овқат деярли қолмаган. Шунинг учун бизни чорвага ҳужум қиляпти. Бўрилар йўқ қилинмаса, яқин йилларда улар яна кўпайиб кетиши мумкин. Улар олдинлари отилар эди. Ҳозир ҳеч кимнинг иши йўқ. Бу боришда бўри кўпайиб, чорва боқа олмайдиган бўлиб қоламиз, - деди қанглилик чўпон.\nТошкентдаги "ALIVE PLANET" ҳайвонсеварлар жамияти ҳодимаси Татьяна Новикова Озодлик билан суҳбатда бўрилар отилишига қарши эканини айтди.\n- Биз бўриларнинг отиб ташланишига қаршимиз. Чунки бу жонзод Ўзбекистонда қирилиб кетаётган ҳайвонлар сирасига киради. Чўпонларни тушунамиз. Лекин, чўпонлар қўй-эчкисини бўриларга ем қилиб қўявермасин-да. Бўрилар ҳужумидан ҳимоялайдиган воситалар кўп. Қўйларни ҳимоялаш учуг бўриларни отиб ташлаш нотўғри, - дейди Татьяна Новикова.\nЎзбекистонда бўриларнинг чорвага ҳужуми бундан олдин ҳам кузатилган.\nЎтган йили Жиззахнинг Ғаллаорол ва Фориш туманларида бўри ва тулкилар кўпайгани, бўрилар гала-гала бўлиб, аҳолининг қўй ва отларига ҳужум қилгани ҳақида Озодлик хабар қилинган эди.